pythainlp/thai-wiki-dataset-v4 huggingface dataset:
ฟิฟตีเชดส์ (นวนิยายชุด)

ฟิฟตีเชดส์  เป็นชุดนวนิยายแนววีรคติเชิงสังวาสในปี ค.ศ. 2011–2012 เขียนโดยอี. แอล. เจมส์ ประกอบด้วย "ฟิฟตีเชดส์ออฟเกรย์", "ฟิฟตีเชดส์ดาร์กเกอร์" และ "ฟิฟตีเชดส์ฟรีด" โดยทั้งสามเล่มมีเนื้อหาเกี่ยวกับความสัมพันธ์ของแอนัสตาเซีย สตีล นักศึกษาสาวและคริสเตียน เกรย์ นักธุรกิจหนุ่ม ต่อมาในปี ค.ศ. 2015–2021 อี. แอล. เจมส์. ได้ออกหนังสือ "ฟิฟตีเชดส์" โดยเล่าในมุมมองของคริสเตียน เกรย์ ประกอบด้วย ', ' และ ""
จุดเริ่มต้นของ "ฟิฟตีเชดส์" มาจากแฟนฟิกชันของนวนิยายชุดทไวไลท์ ก่อนจะได้รับความนิยมเป็นหนังสือขายดี ถึงแม้จะได้รับคำวิจารณ์ในแง่ลบ แต่นวนิยายชุดนี้ก็ได้รับการสร้างเป็นภาพยนตร์ในปี ค.ศ. 2015 ภาคต่อของภาพยนตร์ชุดนี้เข้าฉายในปี ค.ศ. 2017 และ ค.ศ. 2018
เจ้าราชวงศ์ (แก้วปราบเมรุ ณ ลำปาง)

พลตำรวจตรี เจ้าราชวงศ์ (แก้วปราบเมรุ ณ ลำปาง) หรือ แก้วภาพเมรุ ณ ลำปาง เป็นเจ้านายฝ่ายเหนือ เป็นข้าราชการตำรวจชาวไทย อดีตผู้บัญชาการตำรวจภูธร (ภาคเหนือ) คนแรกของกองบังคับการตำรวจภูธรภาคเหนือ และเป็นโอรสในเจ้าบุรีรัตน์ (บุญเลิศ ณ ลำปาง)
ประวัติ.
เจ้าราชวงศ์ (แก้วปราบเมรุ ณ ลำปาง) เป็นโอรสในเจ้าบุรีรัตน์ (บุญเลิศ ณ ลำปาง) ซึ่งเป็นโอรสในพระยาอุปราชหมูล่า กับเจ้าหญิงคำปลิว พระธิดาในเจ้าวรญาณรังษี เจ้าผู้ครองนครลำปาง สมรสกับเจ้าหญิงทิพยอด ธิดาในเจ้าพรหมาภิพงษธาดา เจ้าแก้วปราบเมรุ เข้ารับราชการเป็นตำรวจในกองบัญชาการตำรวจภูธร 3 ซึ่งตั้งอยู่บริเวณริมแม่น้ำวัง อำเภอเมืองลำปาง จังหวัดลำปาง จนกระทั่งได้รับตำแหน่งเป็นผู้บังคับการคนแรก
เจ้าราชวงศ์ (แก้วปราบเมรุ ณ ลำปาง) ได้รับพระราชทานสัญญาบัตรยศเป็น "พลตำรวจตรี" ในคราวที่ พระบาทสมเด็จพระปกเกล้าเจ้าอยู่หัว เสด็จในการพระราชทานพระแสงราชศัสตราวุธประจำจังหวัดนครลำปางเมื่อวันที่ 11 มกราคม พ.ศ. 2469
เจ้านายฝ่ายเหนือ.
เมื่อเจ้าบุญวาทย์วงษ์มานิต เจ้าผู้ครองนครลำปาง ถึงแก่พิราลัย ในปี พ.ศ. 2465 ขณะนั้นเจ้าแก้วปราบเมรุ ดำรงฐานันดรเป็น "เจ้าราชวงศ์" ซึ่งมีศักดิ์สูงสุดสืบต่อจากเจ้าผู้ครองนครลำปาง จึงเป็นผู้มีสิทธิ์ที่จะได้รับการแต่งตั้งจากราชสำนักสยามให้เป็นเจ้าผู้ครองนครลำปาง สืบต่อจากเจ้าบุญวาทย์วงษ์มานิต แต่เนื่องจากเจ้าศรีนวล ณ ลำปาง ธิดาในเจ้าบุญวาทย์ฯ ได้มีหนังสือถึงราชสำนักกรุงเทพ เพื่อขอให้แต่งตั้งเจ้าราชบุตร (แก้วเมืองพรวน ณ ลำปาง) ผู้เป็นสวามีให้รั้งตำแหน่งดังกล่าวแทน
<templatestyles src="แม่แบบ:คำพูด/style.css" />หากข้าเจ้าถือกำเนิดมาเป๋นจาย ศักดิ์และสิทธิ์ทุกอย่างจะตกเป็นของข้าเจ้าโดยชอบธรรมและข้าเจ้าขอใช้สิทธิ์การเป็นบุตรีเพียงคนเดียวในป้อเจ้าบุญวาทย์ฯ หื้อเจ้าราชบุตรแก้วเมืองพรวนผู้เป็นสามี เป็นผู้สืบทอดอำนาจจากป้อเจ้าแทน
จึงเป็นเหตุให้รัฐบาลได้มีการแต่งตั้งให้เจ้าราชบุตร (แก้วเมืองพวน ณ ลำปาง) รั้งตำแหน่งดังกล่าวแทน จนถึงแก่พิราลัยในปี พ.ศ. 2468 หลังจากนั้นเป็นต้นมาทางราชสำนัก ก็มิได้มีการแต่งตั้งผู้รั้งตำแหน่งเจ้าผู้ครองนครลำปางอีก แต่เจ้าราชวงศ์ (แก้วปราบเมรุ ณ ลำปาง) ก็ปฏิบัติหน้าที่เป็นผู้นำของเจ้านายฝ่ายเหนือสายนครลำปาง
พิราลัย.
เจ้าราชวงศ์ (แก้วปราบเมรุ ณ ลำปาง) ถึงแก่พิราลัย เมื่อปี พ.ศ. 2482
รายชื่อธงกองทัพสาธารณรัฐจีน

ตารางเบื้องล่างต่อไปนี้คือข้อมูลเกี่ยวกับธงต่าง ๆ ที่ใช้อยู่ในกองทัพสาธารณรัฐจีนอย่างสังเขป
ธงทหาร.
กองทัพบก.
รัฐบาลเป่ยหยาง.
เดิมธงนี้เป็นธงในเหตุการณ์การลุกฮือหวูชาง (Wuchang uprising) เมื่อวันที่ 10 ตุลาคม พ.ศ. 2454 ซึ่งเป็นจุดเริ่มต้นของการปฏิวัติซินไฮ่ ต่อมาได้ใช้เป็นธงของกองทัพสาธารณรัฐจีนยุคแรก ตั้งแต่ พ.ศ. 2454 - 2471
รัฐบาลจีนคณะชาติ.
ธงกองทัพบกสาธารณรัฐจีน เป็นธงพื้นสีน้ำเงินขอบสีแดง ภายในมีรูปพระอาทิตย์สีขาวมีรัศมี 12 แฉก ก่อนปี ค.ศ. 1934 ใช้เป็นธงของกองทัพปฏิวัติแห่งชาติจีน และ สถานที่ราชการของกองทัพบก
บั๊กนิญ

บั๊กนิญ  เป็นนครทางตอนเหนือของประเทศเวียดนาม และเป็นเมืองหลักของจังหวัดบั๊กนิญ เป็นศูนย์กลางทางวัฒนธรรม การบริหาร และการพาณิชย์ของจังหวัด เมืองนี้มีเนื้อที่ทั้งหมด 80.82 ตารางกิโลเมตร และมีประชากร 150,331 คน บั๊กนิญได้รับการยกฐานะจากเมือง ("thị xã") ขึ้นเป็นนคร ("thành phố") เมื่อเดือนมกราคม ค.ศ. 2006
วอลเลย์บอลหญิงชิงแชมป์โลก 1960

วอลเลย์บอลหญิงชิงแชมป์โลก 1960  เป็นเป็นครั้งที่ 3 ของการแข่งขัน จัดขึ้นที่รีโอเดจาเนโร, ประเทศบราซิล ระหว่างวันที่ 28 ตุลาคม – 14 พฤศจิกายน ค.ศ. 1960
เบสบอลเวิลด์คัพ รุ่นอายุไม่เกิน 21 ปี

เบสบอลเวิลด์คัพ รุ่นอายุไม่เกิน 21 ปี  เป็นการแข่งขันเบสบอลชิงแชมป์โลก ภายใต้การควบคุมของสหพันธ์เบสบอลระหว่างประเทศ การแข่งขันครั้งแรกจัดขึ้นที่ไทจง, ประเทศไต้หวัน ในเดือนพฤศจิกายน แต่ละทีมจะมีผู้เล่นที่มีอายุต่ำกว่า 23 ปี
เจ้าชายนีโคลัส ดยุกแห่งโอเงร์มันลันด์

เจ้าชายนีโคลัส พอล กุสตาฟ ดยุกแห่งโอเงร์มันลันด์ (ประสูติ: 15 มิถุนายน พ.ศ. 2558) พระโอรสในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล และอยู่ในลำดับที่เก้าแห่งการสืบราชบัลลังก์
พระประวัติ.
พระองค์เป็นพระโอรสในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล ประสูติเมื่อเวลา 13.45 น. ณ โรงพยาบาลดันเดอรีด กรุงสต็อกโฮล์ม ประเทศสวีเดน หลังการประสูติได้มีการยิงสลุต 21 นัด ถวายสดุดี โดยพระองค์จะได้รับการพระราชทานพระนามจากสมเด็จพระราชาธิบดีคาร์ลที่ 16 กุสตาฟ พระอัยกา พระองค์มีพระเชษฐภคินีคือเจ้าหญิงเลโอนอร์ ดัชเชสแห่งกอตลันด์ และพระขนิษฐาคือเจ้าหญิงอาเดรียน ดัชเชสแห่งเบลคิงแง
วันที่ 7 ตุลาคม พ.ศ. 2562 สมเด็จพระราชาธิบดีคาร์ลที่ 16 กุสตาฟมีพระราชโองการให้ถอดพระราชนัดดาจำนวนห้าพระองค์ หนึ่งในนั้นคือเจ้าชายนีโคลัสออกจากตำแหน่งพระบรมวงศ์ ฐานันดรศักดิ์ชั้นรอยัลไฮนิส การปฏิบัติพระกรณียกิจอย่างเป็นทางการ และไม่ได้รับรายได้จากภาษีของประชาชน แต่ยังคงไว้ซึ่งพระอิสริยยศ บรรดาศักดิ์ และการสืบราชบัลลังก์ดังเดิม
เจมี เวท

ประวัติ.
เขาเกิดในพลิมัท ประเทศอังกฤษ พ่อเป็นชาวอังกฤษ แม่เป็นชาวไทย เจมี่ เวท เซ็นสัญญาเป็นนักเตะอาชีพกับสโมสรร็อทเธอร์แฮม ยูไนเต็ด ทีมในดิวิชั่น 1 ของอังกฤษเมื่อตอนอายุได้ 18 ปี เจมี่ เวทเป็นผู้รักษาประตูลูกครึ่งอังกฤษ - ไทย ที่หลายๆคนต่างสนใจมากเป็นพิเศษในช่วงที่เขามาคัดเลือกตัวเพื่อเข้าสู่ทีมชาติไทยชุดอายุต่ำกว่า 19 ปี ลุยศึกเยาวชนชิงแชมป์เอเซีย รอบคัดเลือก ที่ประเทศสิงคโปร์ ด้วยการสนับสนุนจากพ่อและแม่ของเขาที่หวังจะให้เจมี่ เวท ติดทีมชาติไทยสักครั้งหนึ่ง แต่ความฝันของเขาก็สลายไปโดยเฉียบพัน เจมี่ เวท ไม่ติด 1 ในขุนพลลุยทีมชาติไทยชุดอายุต่ำกว่า 19 ปี
คาดิลแลค เอสคาเลด

คาดิลแลค เอสคาเลด  เป็นรถเอสยูวีหรูหราของคาดิลแลคในเครือเจเนรัลมอเตอร์ เอสคาเลด เป็นรถเอสยูวีคันแรกของคาดิลแลค เริ่มผลิตและเปิดตัวในปี ค.ศ. 1999 หลังจากที่อนุมัติให้ผลิตเพียง 10 เดือน เพื่อตอบโต้รถเอสยูวีจากบริษัทคู่แข่งสัญชาติเยอรมันและญี่ปุ่น รวมถึงลินคอล์น เนวิเกเตอร์จากฟอร์ดที่เปิดตัวไปเมื่อปี ค.ศ. 1998 คาดิลแลค เอสคาเลดประกอบที่เมืองอาร์ลิงตัน รัฐเท็กซัส ส่วนชื่อ "เอสคาเลด" มาจากยุทธวิธีการปีนข้ามกำแพงด้วยบันไดเพื่อโจมตีฝ่ายตรงข้าม
คาดิลแลค เอสคาเลด รุ่นปี 1999 มีลักษณะเหมือนกับ จีเอ็มซี เดนาลี รุ่นปีเดียวกันเกือบทุกประการ แต่ได้รับการออกแบบใหม่ในปี ค.ศ. 2002 เพื่อให้เข้ากับทิศทางการออกแบบใหม่ "ศิลปะกับวิทยาศาสตร์" (art and science) ของคาดิลแลค คาดิลแลค เอสคาเลด มีรุ่นย่อยคือ เอสคาเลด อีเอสวี (รุ่นฐานล้อยาว ใช้พื้นฐานเดียวกันกับเชฟโรเลต ซะเบอร์เบิน) และอดีตรุ่นย่อย เอสคาเลด อีเอกซ์ที (รุ่นท้ายกระบะ ใช้พื้นฐานเดียวกับเชฟโรเลต แอฟวะลานช์) โดยรุ่นย่อยทั้งสองประกอบที่เมืองซีลาโอ ประเทศเม็กซิโก (ก่อนรุ่นปี 2007) ส่วนเอสคาเลด อีเอสวีรุ่นใหม่ผลิตที่เมืองอาร์ลิงตัน รัฐเท็กซัส
ข้าวแดกงา

ข้าวแดกงา หรือ ขนมแดกงา เป็นขนมพื้นบ้านของชาวไทยและชาวมอญ พบได้ในหลายพื้นที่ ทางภาคกลางเรียกข้าวเหนียวแดกงาหรือขนมแดกงา ทางจังหวัดพิจิตรเรียกขนมข้าวโป่ง ชาวไทใหญ่แต่เดิมเรียกข้าวตำงา แต่ปัจจุบันเรียกขนมข้าวปุกและโยงความหมายเข้ากับการปลุกใจคนไทใหญ่ให้กอบกู้ชาติบ้านเมือง ภาคอีสานเรียกขนมข้าวเบียง ส่วนภาษามอญเรียกขนมนี้ว่ากวาญย์คะเปียง
การทำขนมชนิดนี้จะนำข้าวเหนียวมาตำในครกตำข้าว ขณะตำจะโรยงาคั่ว เหยาะน้ำเกลือ ตำให้แหลกเหนียวเป็นเนื้อเดียวกัน ตักขึ้นมาแบ่งเป็นชิ้น จิ้มน้ำผึ้งหรือน้ำตาลทราย ทางจังหวัดอุทัยธานีจะทำขนมนี้ให้มีไส้หวานอยู่ข้างใน 
ข้าวแดกงาทางภาคกลางนั้น ทางภาคเหนือเรียกข้าวหนุกงา นำข้าวเหนียวนึ่งร้อน ๆ เคล้ากับเมล็ดงาขี้ม้อน คั่วให้เมล็ดงาติดข้าวเหนียวจนทั่ว แล้วนำมารับประทาน
เฮโรแห่งอะเล็กซานเดรีย

เฮโรแห่งอะเล็กซานเดรีย (ประมาณ ค.ศ. 10 – ค.ศ. 70) หรือ เฮรอนแห่งอะเล็กซานเดรีย (Heron of Alexandria) เป็นนักคณิตศาสตร์ วิศวกรชาวอะเล็กซานเดรีย และ เป็นอาจารย์สอนที่มิวเซียม หอสมุดแห่งอะเล็กซานเดรีย ในยุคจักรวรรดิโรมัน เขามีผลงานประดิษฐ์หลายอย่าง ที่สำคัญคือ แอโอลิไพล์ (aeolipile) ซึ่งใช้ไอน้ำในการขับเคลื่อนลูกบอลที่อยู่ด้านบน ถือเป็นเครื่องจักรไอน้ำชนิดแรก ๆ และประดิษฐ์เครื่องจำหน่ายสินค้าอัตโนมัติ นอกจากนี้ เฮโรยังมีผลงานด้านคณิตศาสตร์ คือการประมาณค่ารากที่สองและสูตรของเฮรอน (Heron's formula)
ฟุตบอลโลกเยาวชนอายุไม่เกิน 20 ปี 2015

ฟุตบอลโลกเยาวชนอายุไม่เกิน 20 ปี 2015 (เป็นการแข่งขันฟุตบอลโลกเยาวชนชิงแชมป์โลกชาติระดับประเทศ ครั้งที่ 20 ซึ่งมีกำหนดจะจัดขึ้นที่ประเทศนิวซีแลนด์ ระหว่างวันที่ 30 พฤษภาคม–20 มิถุนายน พ.ศ. 2558
<templatestyles src="Template:TOC limit/styles.css" />
รางวัล.
นี่คือรางวัลที่ได้รับในช่วงท้ายของการแข่งขัน.
อันดับดาวซัลโว.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
แหล่งที่มา: FIFA.com
เทรวี แม็กคอย

เทรวิส ลาซารัส "เทรวี" แม็กคอย  (เกิด 6 สิงหาคม ค.ศ. 1981) เป็นนักร้องและแร็ปเปอร์ชาวอเมริกัน เขาเป็นนักร้องนำจากวงดนตรีแนวแร็ปร็อก จิมคลาสฮีโรส์ และมีผลงานเพลงเดี่ยวด้วย แม็กคอยเล่นดนตรีแนวพังก์ร็อกตั้งแต่เป็นวัยรุ่น เขาก่อตั้งวงร่วมกับเพื่อนสมัยเด็ก แมตต์ แม็กกินลีย์ และหลังจากมีการเปลี่ยนแปลงสมาชิกวงหลายครั้ง วงได้เซ็นสัญญากับสังกัดฟิวด์บายราเมน และออกอัลบั้มแรก
จิมคลาสฮีโรส์พักงานดนตรีนาน 3 ปี เพื่อให้แม็กคอยทำงานเพลงเดี่ยว แม็กคอยออกอัลบั้มเดี่ยวอัลบั้มแรก "ลาซารัส" ใน ค.ศ. 2010 ซิงเกิลแรกจากอัลบั้มคือ "บิลเลียนแนร์" ร้องร่วมกับบรูโน มาร์ส ขึ้นอันดับ 4 บนบิลบอร์ดฮอต 100 และอันดับ 3 บนชาร์ตซิงเกิลแห่งสหราชอาณาจักร ปัจจุบันแม็กคอยเซ็นสัญญาสังกัดแนปปีบอยเอ็นเตอร์เทนเมนต์ ของที-เพน
ฟรีสเกลเซมิคอนดักเตอร์

ฟรีสเกล เซมิคอนดักเตอร์ บริษัท วิสาหกิจระหว่างประเทศ (อังกฤษ: Freescale Semiconductor) มีสำนักงานใหญ่ตั้งอยู่เมือง ออสติน รัฐเท็กซัส สหรัฐอเมริกา เดิมเป็นแผนกหนึ่งของบริษัทโมโตโรล่า โดยโมโตโลล่าได้จัดตั้งแผนกนี้ในปี พ.ศ. 2491 ที่เมืองฟีนิกซ์ มลรัฐอริโซน่า เริ่มแรกทำการผลิตทรานซีสเตอร์สำหรับ วิทยุในรถยนต์ มีชื่อเสียงในการผลิต ทรานซีสเตอร์ที่มีกำลังวัตต์สูง 
ในปี พ.ศ. 2503 แผนกนี้ได้เข้าร่วมในโครงการส่งคนไปลงดวงจันทร์ หรือที่รู้จักกันในชื่อ โครงการอพอลโล่ โดยได้มีส่วนในการผลิต ชิ้นส่วนเซมิคอนดักเตอร์ นับพันชิ้นในโครงการนี้ ในระหว่างนั้น บริษัท ยังได้มีส่วนร่วมในการผลิตทรานซีสเตอร์ สำหรับ วิทยุสื่อสารสองทาง ยี่ห้อโมโตโลล่า ซึ่งเป็นที่นิยมมาจนถึงปัจจุบัน
ในปี พ.ศ. 2517 บริษัทได้ผลิตไมโครโปรเซสเซอร์ เป็นครั้งแรกในชื่อรุ่น MC68000 ซึ่งพัฒนาการในรุ่นต่อๆมา ชิปตัวนี้เป็นที่นิยมกันมากในการประกอบคอมพิวเตอร์ส่วนบุคคลในสมัยนั้น เช่น แอปเปิลทู เป็นต้น
8 มีนาคม พ.ศ. 2557 พนักงาน 20 คนของฟรีสเกล เซมิคอนดักเตอร์ได้หายไปกับเที่ยวบิน มาเลย์เซียแอร์ไลน์ MH370
คู่หูคู่เฮี้ยน 2

คู่หูคู่เฮี้ยน 2 เป็นละครโทรทัศน์ประเภทแอ็กชั่น-แฟนตาซี-คอมเมดี ผลิตโดย กันตนา กำกับการแสดงโดย นท พูนไชยศรี บทประพันธ์โดย เพชรน้ำหนึ่ง บทโทรทัศน์โดยปันฝัน ออกอากาศทางสถานีโทรทัศน์สีกองทัพบกช่อง 7 ทุกวันจันทร์ - วันศุกร์ เวลา 17.30 - 18.00 น. โดยเริ่มออกอากาศตอนแรกวันที่ 18 มิถุนายน พ.ศ. 2558
นักร้องประจำวงเดอะค๊อป วงดนตรีของผู้พิทักษ์สันติราช เพิ่งจบปริญญาตรีหมาดๆ หล่อ มีเสน่ห์ พูดเก่ง อารมณ์ดี เก่งทั้งดนตรี กีฬา ออกแนวคุณหนูขี้อ้อน
ตำรวจมือปราบหนุ่มใหญ่ที่กินอุดมคติแทนข้าว ทำงานตรงไปตรงมา ประสบการณ์สูง เคร่งครัดระเบียบวินัย ไม่ยอมสยบให้กับอาชญากร
น้องเมียสารวัตรใหญ่ ชีวิตลำบากเพราะต้องทำงานใช้หนี้แทนสารวัตร แถมต้องดูแลหลานด้วย
ลูกสาวรองผู้บังคับการกองปราบ เป็นคนรักของชายเล็ก เป็นคนดี มีน้ำใจ แต่ก็ค่อนข้างหูเบา ไม่หนักแน่น เป็นลูกคนเดียว ง้อคนไม่เป็น
นายเวรของพลตำรวจโทสามล เจ้าเล่ห์ ขี้อิจฉา เลียเจ้านายเก่ง หน้าไหว้หลังหลอก
พ่อของชายเล็ก เคยเป็นตำรวจสังกัดกองดุริยางค์ เป็นศิลปิน อารมณ์ดีจนกลายเป็นเฉื่อยช้า เจ้าชู้เงียบ
ลูกสาวสารวัตรใหญ่ อายุแปดขวบ เก่งกล้า ก๋ากั่น และอยากเป็นตำรวจแบบพ่อ
แม่ของชายเล็ก อดีตนางงามลิ้นจี่ สวยแต่ดุ เก่งทั้งงานบ้าน งานค้าขาย ทำอาชีพนายหน้าและขายตรง
รองผู้บังคับการกองปราบ ตงฉิน รักลูกน้อง เสียงดัง โผงผาง
ลูกทีมงานมวลชนของชายเล็ก เล่นดนตรีได้หลายชนิด
ลูกทีมงานมวลชนของชายเล็ก เป็นนักร้องเสริมและ ทำงานเอกสาร
เทวทูตที่หลบหนีความผิดจากสวรรค์ ในใจมีแต่ความแค้น จะขัดขวางสวรรค์ให้ได้รับบทเรียนแห่งความผิดหวังเหมือนที่เขาเคยได้รับมาในอดีต
กิเลสทิศตะวันตกเฉียงใต้ มาอยู่ในร่างมนุษย์สาวสวย ชื่อวดี (ทำงานที่ร้านกาแฟ) ซุกซน อยากรู้อยากเห็น อยากเป็นมนุษย์ธรรมดาที่มีชีวิตและความรัก พยายามปรับตัวและขจัดความชั่วร้ายในตัว หลงรักหมวดชาลีข้างเดียว
หญิงสาวสวยที่ฤทธีหลงรัก มีจิตใจดีงาม อ่อนหวานและอ่อนโยน แต่ร่างกายอ่อนแอ มีโรคประจำตัว อายุขัยสั้น ทำให้ฤทธียอมรับไม่ได้
ฟุตบอลโลกหญิง 2023

ฟุตบอลโลกหญิง 2023  คือ การแข่งขันฟุตบอลโลกหญิง ครั้งที่ 9 ซึ่งเป็นการแข่งขันฟุตบอลหญิงระดับนานาชาติโดยการแข่งขันฟุตบอลโลกหญิงครั้งนี้จำนวนของทีมจะมีการเพิ่มจาก 24 ทีมเป็น 32 ทีมเข้าร่วมการแข่งขันเป็นครั้งแรก มีจำนวนของการแข่งขันเพิ่มขึ้นจาก 52 คู่เพิ่มขึ้นเป็น 64 คู่โดยเมื่อวันที่ 25 มิถุนายน ค.ศ. 2020 ฟีฟ่าได้มีการประกาศประเทศที่จะเป็นเจ้าภาพฟุตบอลโลกหญิงครั้งนี้ออกมาแล้ว คือ ประเทศออสเตรเลียและนิวซีแลนด์เป็นเจ้าภาพร่วมกัน
การคัดเลือกเจ้าภาพ.
มี 7 ประเทศที่เสนอตัวเป็นเจ้าภาพจัดการแข่งขัน
ทีม.
รอบคัดเลือก.
<templatestyles src="Col-begin/styles.css"/>
รอบแบ่งกลุ่ม.
โปรแกรมการแข่งขันสำหรับทัวร์นาเมนต์นี้, นอกเหนือจากเวลาคิกออฟ, จะถูกปล่อยออกมาเมือวันที่ 1 ธันวาคม พ.ศ. 2564.
ฟุตบอลเยาวชนชิงแชมป์โลก 1985

ฟุตบอลเยาวชนชิงแชมป์โลก 1985  เป็นการแข่งขันฟุตบอลระดับเยาวชนระหว่างประเทศ ครั้งที่ 5 ซึ่งมีกำหนดจะจัดขึ้นที่สหภาพโซเวียต ระหว่างวันที่ 24 สิงหาคม - 7 กันยายน พ.ศ. 2528
ฟุตบอลเยาวชนชิงแชมป์โลก 1987

ฟุตบอลเยาวชนชิงแชมป์โลก 1987  เป็นการแข่งขันฟุตบอลระดับเยาวชนระหว่างประเทศ ครั้งที่ 6 ซึ่งมีกำหนดจัดขึ้นที่ประเทศชิลี ระหว่างวันที่ 10-25 ตุลาคม พ.ศ. 2530
ฟุตบอลเยาวชนชิงแชมป์โลก 1989

ฟุตบอลเยาวชนชิงแชมป์โลก 1989  เป็นการแข่งขันฟุตบอลระดับเยาวชนระหว่างประเทศ ครั้งที่ 7 ซึ่งมีกำหนดจัดขึ้นที่ประเทศซาอุดิอารเบีย ระหว่างวันที่ 16 กุมภาพันธ์ - 3 มีนาคม พ.ศ. 2532
ฟุตบอลเยาวชนชิงแชมป์โลก 1991

ฟุตบอลเยาวชนชิงแชมป์โลก 1991  เป็นการแข่งขันฟุตบอลระดับเยาวชนระหว่างประเทศ ครั้งที่ 8 ซึ่งมีกำหนดจัดขึ้นที่ประเทศซาอุดีอารเบีย ระหว่างวันที่ 14-30 มิถุนายน พ.ศ. 2534
ฟุตบอลเยาวชนชิงแชมป์โลก 1993

ฟุตบอลเยาวชนชิงแชมป์โลก 1993  เป็นการแข่งขันฟุตบอลระดับเยาวชนระหว่างประเทศ ครั้งที่ 9 ซึ่งมีกำหนดจัดขึ้นที่ประเทศออสเตรเลีย ระหว่างวันที่ 5-20 มีนาคม พ.ศ. 2536
ฟุตบอลเยาวชนชิงแชมป์โลก 1995

ฟุตบอลเยาวชนชิงแชมป์โลก 1995  เป็นการแข่งขันฟุตบอลระดับเยาวชนระหว่างประเทศ ครั้งที่ 10 ซึ่งมีกำหนดจัดขึ้นที่ประเทศกาตาร์ ระหว่างวันที่ 13-28 เมษายน พ.ศ. 2538
ฟุตบอลเยาวชนชิงแชมป์โลก 1997

ฟุตบอลเยาวชนชิงแชมป์โลก 1997  เป็นการแข่งขันฟุตบอลระดับเยาวชนระหว่างประเทศ ครั้งที่ 11 ซึ่งมีกำหนดจัดขึ้นที่ประเทศมาเลเซีย ระหว่างวันที่ 16 มิถุนายน - 5 กรกฎาคม พ.ศ. 2540
เลอ็อนฮาร์ท ฟุคส์

เลอ็อนฮาร์ท ฟุคส์ (บางครั้งสะกด Leonhard Fuchs; ค.ศ. 1501 – 10 พฤษภาคม ค.ศ. 1566) เป็นแพทย์และนักพฤกษศาสตร์ชาวเยอรมัน เกิดในปี ค.ศ. 1501 ที่เมืองเวมดิงในดัชชีแห่งบาวาเรีย เขาเข้าเรียนที่มหาวิทยาลัยแอร์ฟวร์ทขณะมีอายุได้ 12 ปี และสำเร็จการศึกษาด้านการแพทย์จากสถาบันในอิงโกลชตัดท์ ระหว่างปี ค.ศ. 1524-1526 เขาทำงานเป็นแพทย์ในมิวนิก ก่อนจะกลับมาเป็นอาจารย์ที่อิงโกลชตัดท์ ในปี ค.ศ. 1533 ฟุคส์ได้รับการติดต่อให้มาทำงานที่มหาวิทยาลัยทือบิงเงิน ที่นั่นเขาดำรงตำแหน่งเป็นศาสตราจารย์ด้านการแพทย์และริเริ่มการสร้างสวนสมุนไพร จนกระทั่งเสียชีวิตในปี ค.ศ. 1566
ฟุคส์มีผลงานที่สำคัญคือ หนังสือ "De Historia Stirpium Commentarii Insignes" (บทวิจารณ์ที่สำคัญในประวัติศาสตร์พืช) ซึ่งเป็นหนังสือที่รวบรวมข้อมูลที่ถูกต้องที่สุดเกี่ยวกับพืชในเวลานั้น เขาได้รับการยกย่องให้เป็นหนึ่งในสามชาวเยอรมันที่เป็นบิดาแห่งวิชาพฤกษศาสตร์ (ร่วมกับบ็อคและบรูนเฟ็ลส์) และชื่อถูกนำไปตั้งเป็นชื่อสกุลโคมญี่ปุ่น ("Fuchsia")
ฟุตบอลเยาวชนชิงแชมป์โลก 1999

ฟุตบอลเยาวชนชิงแชมป์โลก 1999  เป็นการแข่งขันฟุตบอลระดับเยาวชนระหว่างประเทศ ครั้งที่ 12 ซึ่งมีกำหนดจัดขึ้นที่ประเทศไนจีเรีย ระหว่างวันที่ 3-24 เมษายน พ.ศ. 2542
ฟุตบอลเยาวชนชิงแชมป์โลก 2001

ฟุตบอลเยาวชนชิงแชมป์โลก 2001  เป็นการแข่งขันฟุตบอลระดับเยาวชนระหว่างประเทศ ครั้งที่ 13 ซึ่งมีกำหนดจัดขึ้นที่ประเทศอาร์เจนตินา ระหว่างวันที่ 17 มิถุนายน - 8 กรกฎาคม พ.ศ. 2544
ฟุตบอลเยาวชนชิงแชมป์โลก 2003

ฟุตบอลเยาวชนชิงแชมป์โลก 2003  เป็นการแข่งขันฟุตบอลระดับเยาวชนระหว่างประเทศ ครั้งที่ 14 ซึ่งมีกำหนดจัดขึ้นที่ประเทศสหรัฐอาหรับเอมิเรตส์ ระหว่างวันที่ 27 พฤศจิกายน - 19 ธันวาคม พ.ศ. 2546
ฟุตบอลเยาวชนชิงแชมป์โลก 2005

ฟุตบอลเยาวชนชิงแชมป์โลก 2005  เป็นการแข่งขันฟุตบอลระดับเยาวชนระหว่างประเทศ ครั้งที่ 15 ซึ่งมีกำหนดจัดขึ้นที่ประเทศเนเธอร์แลนด์ ระหว่างวันที่ 10 มิถุนายน - 2 กรกฎาคม พ.ศ. 2548
ฟุตบอลโลกเยาวชนอายุไม่เกิน 20 ปี 2007

ฟุตบอลโลกเยาวชนอายุไม่เกิน 20 ปี 2007  เป็นการแข่งขันฟุตบอลระดับเยาวชนระหว่างประเทศ ครั้งที่ 16 ซึ่งมีกำหนดจัดขึ้นที่ประเทศแคนาดา ระหว่างวันที่ 30 มิถุนายน - 22 กรกฎาคม พ.ศ. 2550
ฟุตบอลโลกเยาวชนอายุไม่เกิน 20 ปี 2009

ฟุตบอลโลกเยาวชนอายุไม่เกิน 20 ปี 2009  เป็นการแข่งขันฟุตบอลระดับเยาวชนระหว่างประเทศ ครั้งที่ 17 ซึ่งมีกำหนดจัดขึ้นที่ประเทศอียิปต์ ระหว่างวันที่ 24 กันยายน - 16 ตุลาคม พ.ศ. 2552
ฟุตบอลโลกเยาวชนอายุไม่เกิน 20 ปี 2011

ฟุตบอลโลกเยาวชนอายุไม่เกิน 20 ปี 2011  เป็นการแข่งขันฟุตบอลระดับเยาวชนระหว่างประเทศ ครั้งที่ 18 ซึ่งมีกำหนดจัดขึ้นที่ประเทศโคลอมเบีย ระหว่างวันที่ 29 กรกฎาคม - 20 สิงหาคม พ.ศ. 2554
ฟุตบอลโลกเยาวชนอายุไม่เกิน 20 ปี 2017

ฟุตบอลโลกเยาวชนอายุไม่เกิน 20 ปี 2017  เป็นการแข่งขันฟุตบอลระดับเยาวชนระหว่างประเทศ ครั้งที่ 21 ซึ่งมีกำหนดจัดขึ้นที่ประเทศเกาหลีใต้ ใน พ.ศ. 2560
การคัดเลือกเจ้าภาพ.
มี 12 ประเทศเสนอตัวเป็นเจ้าภาพและประกาศผลในเดือนพฤษภาคม พ.ศ. 2556:
<templatestyles src="Div col/styles.css"/>
ทีมที่เข้าร่วม.
In addition to host nation Korea Republic, 23 nations will qualify from 6 separate continental competitions.
<templatestyles src="Refbegin/styles.css" />
 1. <templatestyles src="การอ้างอิง/styles.css"/>^ Teams that will make their debut.
รอบแบ่งกลุ่ม.
เวลาทั้งหมดเป็นเวลาท้องถิ่น, KST .
รอบแพ้คัดออก.
การแข่งขันที่เฉพาะเจาะจงที่เกี่ยวข้องกับทีมอันดับที่สาม ขึ้นอยู่กับสี่ทีมอันดับที่สามที่ได้เข้าร่วมในรอบ 16 ทีมสุดท้าย:
<templatestyles src="Legend/styles.css" />  การจัดกลุ่มสองคล้องต่อสี่ทีมที่ผ่านเข้ารอบ
อันดับดาวซัลโว.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
เจ้าชายเบร์ติล ดยุกแห่งฮัลลันด์

เจ้าชายเบร์ติล ดยุกแห่งฮัลลันด์ (28 กุมภาพันธ์ ค.ศ. 1912 — 5 มกราคม ค.ศ. 1997) เป็นพระราชโอรสในสมเด็จพระเจ้ากุสตาฟที่ 6 อดอล์ฟแห่งสวีเดน ประสูติแต่เจ้าหญิงมาร์กาเรธา มกุฎราชกุมารีแห่งสวีเดน (พระนามเดิม: เจ้าหญิงมาร์กาเรตแห่งคอนน็อต) พระชายาพระองค์แรก 
เจ้าชายเบร์ติล มีพระเชษฐาคือ เจ้าชายกุสตาฟ อดอล์ฟ ดยุกแห่งเวสเตร์บอตเติน พระราชบิดาในสมเด็จพระราชาธิบดีคาร์ลที่ 16 กุสตาฟแห่งสวีเดน และมีพระเชษฐภคินีคือ เจ้าหญิงอิงกริด พระราชชนนีในสมเด็จพระราชินีนาถมาร์เกรเธอที่ 2 แห่งเดนมาร์ก และสมเด็จพระราชินีอันเนอ-มารีแห่งกรีซ
เจ้าชายเบร์ติล เสกสมรสกับเจ้าหญิงลิเลียน ดัชเชสแห่งฮัลลันด์ (พระนามเดิม: ลิเลียน เมย์ เดวีส์) นางแบบจากสหราชอาณาจักร เมื่อวันที่ 7 ธันวาคม ค.ศ. 1976 แต่ทั้งสองก็ไม่มีพระบุตรด้วยกัน หลังทรงคบหากันมานานและทรงพำนักอยู่ทางตอนใต้ของประเทศฝรั่งเศสโดยไม่เสกสมรสตั้งแต่ปี ค.ศ. 1943 เพื่อคงสิทธิ์ในการสืบราชสันตติวงศ์สวีเดน ซึ่งพระองค์เคยเป็นหนึ่งในสุภาพบุรุษที่ได้รับการเสนอชื่อให้เป็นคู่ของเจ้าหญิงมาร์กาเรต เคาน์เตสแห่งสโนว์ดอน มาก่อน
เจ้าชายเบร์ติล ดยุกแห่งฮัลลันด์ สิ้นพระชนม์เมื่อวันที่ 5 มกราคม ค.ศ. 1997 สิริพระชันษา 84 ปี
เวิร์คแก๊งค์

เวิร์คแก๊งค์  เป็นค่ายเพลงสังกัดย่อยของแกรมมี่ โดยมี กฤช กฤษณาวารินทร์เป็นผู้บริหารค่ายเพลง มีผลงานเพลงหลากหลายแนว มีศิลปินในค่าย เช่น โทนี่ ผี, คณิตกุล เนตรบุตร
Lazy Music.
เลซี่ มิวสิค (อังกฤษ : Lazy Music) อีกหนึ่งผลงานที่ คุณกฤช กฤษณาวารินทร์ เป็นโปรดิวเซอร์เพลง (ในนาม MR.LAZY) มีผลงานเพลงเด่น ๆ เช่น อัลบั้ม Lazy Sunday , Lazy Sunday 2 เป็นต้น โดยเน้นเพลง Easy Listening ฟังสบาย ๆ ชิล ๆ
เสียดเครือ

เสียดเครือ ชื่อวิทยาศาสตร์: "Indigofera cassioides" เป็นพืชในสกุลคราม เป็นไม้พุ่ม กิ่งอ่อนมีขนกระจายทั่วไป ใบประกอบแบบขนนก ดอกช่อ ริ้วประดับรูปใบหอก กลีบดอกสีชมพู ฝักทรงกระบอก เหยียดตรง พบใน อินเดีย พม่า จีน ไต้หวัน ลาว และเวียดนาม ในไทยพบทางภาคตะวันออกและตะวันออกเฉียงเหนือ
ถั่วดิน

ถั่วดิน ชื่อวิทยาศาสตร์: "Indigofera dosua" เป็นพืชในสกุลคราม เป็นไม้พุ่ม กิ่งอ่อนมีขนหนาแน่นคล้ายกำมะหยี่ ใบประกอบแบบขนนก ช่อดอกยาว มีขนหนาแน่น กลีบดอกสีชมพู ฝักทรงกระบอก เหยียดตรง พบใน อินเดีย จีน พม่า ลาว และเวียดนาม ในไทยพบทางภาคเหนือและภาคตะวันออกเฉียงเหนือ
สมาร์ทเอสเอ็มอี

สมาร์ทเอสเอ็มอี ทีวีชี้ช่องรวย  เป็นช่องโทรทัศน์ผ่านดาวเทียม นำเสนอเนื้อหาเกี่ยวกับภาคธุรกิจเอสเอ็มอี เริ่มออกอากาศวันที่ 1 พฤษภาคม พ.ศ. 2556 โดยมีคุณณรินณ์ทิพ วิริยะบัณฑิตกุล เป็นผู้อำนวยการสถานี
ครามขาว

ครามขาว ชื่อวิทยาศาสตร์: "Indigofera caloneura" เป็นพืชในสกุลคราม พบในพม่า ลาว และเวียดนาม ในไทยพบทางภาคเหนือและภาคตะวันออกเฉียงเหนือ กิ่งอ่อนมีขนหนาแน่นคล้ายกำมะหยี่ ใบประกอบแบบขนนก ช่อดอกยาว มีริ้วประดับรูปสามเหลี่ยม กลีบดอกสีขาวครีม ฝักทรงกระบอกเหยียดตรง ปลายโค้งเล็กน้อย ฝักมีขนหนาแน่น เมล็ดรูปสี่เหลี่ยมผืนผ้า
ครามม้ง

ครามม้ง ชื่อวิทยาศาสตร์: "Indigofera emmae" เป็นพืชในสกุลคราม เป็นไม้พุ่ม กิ่งอ่อนมีขนรูปตัว T แขนยาวเท่ากัน ขนสั้นนุ่ม ใบประกอบแบบขนนก ช่อดอกยาว มีขน กลีบดอกสีชมพู ฝักเหยียดตรง พบในอินเดียและพม่า ในไทยพบทางภาคเหนือ
ก่อศักดิ์ ไชยรัศมีศักดิ์

ก่อศักดิ์ ไชยรัศมีศักดิ์ เป็นนายกสมาคมกีฬาหมากล้อมแห่งประเทศไทย และเป็นประธานสมาคมหมากล้อมจีนโลก รวมถึงเป็นประธานกรรมการบริหารบริษัทซีพี ออลล์ จำกัด (มหาชน)
ก่อศักดิ์ได้รับการกล่าวว่า เป็นผู้นำหมากล้อมมาเผยแพร่ในประเทศไทยอย่างจริงจัง และต่อเนื่อง ตลอดจนเป็นผู้ได้รับมอบเกียรติบัตรหมากล้อมระดับฝีมือ 6 ดั้ง จากสมาคมหมากล้อมคันไซ คิอิน ประเทศญี่ปุ่น
นอกจากนี้ เขายังเป็นผู้เขียนคำนำและแสดงแนวคิดต่อนิยายกำลังภายในหลายเล่ม รวมถึงเป็นประธานชมรมไทยรักนาฬิกา
ประวัติ.
ก่อศักดิ์ ไชยรัศมีศักดิ์ เริ่มรู้จักหมากล้อมตั้งแต่สมัยเป็นนักเรียนมัธยม แต่ก็หยุดเล่นไปพักหนึ่ง ก่อนที่เขาจะได้ทำงานที่ฮ่องกงขณะที่มีอายุ 26 ปี โดยได้เรียนหมากล้อมกับอาจารย์เฉิน เจีย เว่ย และจากชาวไทยโดยอาจารย์โฆษา อารียา
เดือนเมษายน พ.ศ. 2557 ก่อศักดิ์ได้จัดการแข่งขัน “ไทยแลนด์ 16 ดั้งโกะลีก 2014” และในเดือนสิงหาคมของปีเดียวกัน เขาได้ทำหน้าที่เป็นประธานพิธีปิดและมอบรางวัลแก่ผู้เข้าแข่งขันรายการ “ราชันย์หมากล้อมไทย 2014”
นอกจากการเป็นนายกสมาคมกีฬาหมากล้อมแห่งประเทศไทยแล้ว เขายังเป็นประธานกรรมการบริหารบริษัทซีพี ออลล์ จำกัด (มหาชน) และเป็นผู้บริหารเซเว่น อีเลฟเว่น
ก่อศักดิ์ ไชยรัศมีศักดิ์ ยังมีผลงานเขียนหนังสือ อาทิ CEO สอนน้อง, ก้าวแรกสู่หมากล้อม, เรียนรู้จากผู้แพ้, ข้อคิดเพื่ออนาคต และ อ่านสามก๊กถกยอดคน
ชีวิตส่วนตัว.
ก่อศักดิ์ ไชยรัศมีศักดิ์ เป็นผู้ที่ชอบอ่านนิยาย และวรรณกรรมของประเทศจีนเป็นอย่างมาก จวบจนถึงปัจจุบัน
วิเชษฐ การุณยวนิช

พลเรือเอก วิเชษฐ การุณยวนิช เป็นอดีตรัฐมนตรีช่วยว่าการกระทรวงมหาดไทย ในรัฐบาลนายอานันท์ ปันยารชุน เป็นอดีตผู้บัญชาการทหารเรือไทย และเป็นกรรมการมูลนิธิรัฐบุรุษ พลเอก เปรม ติณสูลานนท์
ประวัติ.
พลเรือเอก วิเชษฐ การุณยวนิช เกิดเมื่อวันที่ 2 เมษายน พ.ศ. 2476 จบการศึกษาวิทยาศาสตรบัณฑิต จากโรงเรียนนายเรือ เคยรับราชการเป็นทหารประจำกองทัพเรือไทย เคยดำรงตำแหน่งสูงสุดคือ ผู้บัญชาการทหารเรือ ในระหว่างปี พ.ศ. 2534 ถึงปี พ.ศ. 2536
ต่อมาในการก่อการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ (รสช.) พล.ร.อ.วิเชษฐ ได้รับการแต่งตั้งเป็นคณะกรรมการนโยบายแห่งชาติ และได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนายอานันท์ ปันยารชุน และในปี พ.ศ. 2535 เป็นสมาชิกวุฒิสภา และได้เข้าร่วมงานการเมืองกับพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
ในปี พ.ศ. 2557 พลเรือเอก วิเชษฐ เป็นหนึ่งในกลุ่มบุคคลที่เข้าร่วมประชุมหารือจัดตั้ง "รัฐบุคคล" เพื่อแสวงหาทางออกประเทศไทย
ข้าวตอกพระร่วง (พืช)

ข้าวตอกพระร่วง (ชื่อวิทยาศาสตร์: "Ligustrum sinense") เป็นพืชในวงศ์มะลิ (Oleaceae) มีถิ่นกำเนิดในประเทศจีน เป็นไม้พุ่มสูง 1-2 เมตร ลำต้นสีน้ำตาล ใบเป็นใบเดี่ยวออกตรงข้าม รูปไข่ถึงรูปขอบขนานแกมรูปรี ยาว 2-7 เซนติเมตร ปลายใบมน ก้านใบสั้น ชนิดที่เป็นพันธุ์ด่างจะมีขอบใบสีขาว กลางใบสีเขียว ท้องใบสีเขียวอ่อน ดอกขนาดเล็กสีขาว มีกลิ่นหอม ผลกลมถึงรูปไข่ เมื่อสุกมีสีม่วงดำ นิยมปลูกเป็นไม้ประดับหรือบอนไซ ใบและผลของข้าวตอกพระร่วงมีพิษ และละอองเกสรอาจก่อให้เกิดภูมิแพ้ได้ พื้นที่หลายแห่งทั่วโลกจัดพืชชนิดนี้เป็นพืชรุกราน
อิฟวีเอเวอร์มีตอะเกน

"อิฟวีเอเวอร์มีตอะเกน"  เป็นซิงเกิลที่สี่ของแร็ปเปอร์ชาวอเมริกัน ทิมบาแลนด์ จากสตูดิโออัลบั้มที่สาม "ช็อกแวลยู II" ทิมบาแลนด์ร้องคู่กับเคที เพร์รี และเป็นซิงเกิลที่สองที่ออกจำหน่ายทั่วโลก น้องชายของทิมบาแลนด์ชื่อ เซบาสเตียน ปรากฏในท้ายเพลงด้วย แต่ไม่ได้อยู่ในเครดิต
สำนักวิชาทรัพยากรการเกษตร จุฬาลงกรณ์มหาวิทยาลัย

สำนักวิชาทรัพยากรการเกษตร จุฬาลงกรณ์มหาวิทยาลัย เป็นส่วนงานประเภทคณะของจุฬาลงกรณ์มหาวิทยาลัย ทำหน้าที่ในการจัดการศึกษา วิจัย และบริการวิชาการในศาสตร์ที่เกี่ยวข้องกับทรัพยากรการเกษตร ที่ครอบคลุมได้ในสาขาที่เกี่ยวข้อง
สถาบันผลิตเกษตรกรรุ่นใหม่ที่เพียบพร้อมด้วยความรู้และทักษะ เพื่อเป็นผู้ประกอบการสินค้าเกษตรที่มีคุณภาพสืบไป เปิดสอนระดับปริญญาบัณฑิต โดยมีหลักสูตรซึ่งครอบคลุมกลุ่มวิชาต่าง ๆ อาทิ กลุ่มวิชาการผลิต กลุ่มวิชาการแปรรูปและความปลอดภัยอาหาร และกลุ่มวิชาการผลิตและการจัดการด้านสัตว์ เป็นต้น
ประวัติสำนักวิชาทรัพยากรการเกษตร.
จากวิกฤตด้านอาหารและสิ่งแวดล้อมในประเทศไทยและในโลกที่ทวีความรุนแรงขึ้น จุฬาลงกรณ์มหาวิทยาลัยในฐานะที่เป็นสถาบันการศึกษาซึ่งมีการจัดการศึกษาทุกศาสตร์ทุกระดับการศึกษา มีรายวิชาที่จำเป็นสำหรับการให้ความรู้กับกระบวนการผลิตอาหารและการเกษตรทุกขั้นตอน มีความพร้อมด้านบุคลากรและเครื่องมือทางวิทยาศาสตร์ สามารถถ่ายทอดองค์ความรู้และเทคโนโลยีเพื่อตอบโจทย์ปัญหาและยุทธศาสตร์การพัฒนาท้องถิ่น จึงถือเป็นความพร้อมของมหาวิทยาลัยที่จะสร้าง "นวัตกรรม" โดยกำหนดให้ "วิกฤตการณ์ด้านอาหารและการเกษตร" เป็นโจทย์ปัญหาแรกของระบบการเรียนการสอนทางเลือกใหม่ที่มหาวิทยาลัยจะสร้างขึ้นสำหรับการอุดมศึกษาในอนาคต ที่ประชุมสภาจุฬาลงกรณ์มหาวิทยาลัย ในคราวการประชุมครั้งที่ 703 เมื่อวันที่ 28 สิงหาคม พ.ศ. 2551 จึงมีมติให้ฝ่ายบริหารดำเนินการจัดทำให้มีความชัดเจนในรูปแบบของวัตถุประสงค์ เป้าหมาย แผนการดำเนินงาน การบริหารจัดการและงบประมาณ เพื่อนำเสนอสภามหาวิทยาลัยให้พิจารณาต่อไป ในปีต่อมาจึงได้ข้อสรุปว่า มีความจำเป็นอย่างยิ่งยวดที่จุฬาลงกรณ์มหาวิทยาลัยจะเป็น "ต้นแบบของการผลิตเกษตรกรรุ่นใหม่" ที่เพียบพร้อมด้วยความรู้ ทักษะ และจิตวิญญาณ จนสามารถผันตัวเองเป็นผู้ประกอบการสินค้าเกษตรเข้าสู่สังคมไทย สภาจุฬาลงกรณ์มหาวิทยาลัย ในการประชุมสภามหาวิทยาลัย ครั้งที่ 715 วันที่ 27 สิงหาคม พ.ศ. 2552 จึงได้มีความเห็นชอบให้มี "คณะกรรมการการศึกษาวิจัยทรัพยากรการเกษตร" และจัดตั้ง "สำนักงานคณะกรรมการการศึกษาวิจัยทรัพยากรการเกษตร" ขึ้นในมหาวิทยาลัย จนกระทั่งในปี พ.ศ. 2557 มีการปรับฐานะของสำนักงานคณะกรรมการการศึกษาวิจัยทรัพยากรการเกษตรเป็น "สำนักวิชาทรัพยากรการเกษตร" เพื่อให้ทำหน้าที่อย่างเต็มรูปแบบในการจัดการศึกษา วิจัย และบริการวิชาการในศาสตร์ที่เกี่ยวข้องกับทรัพยากรการเกษตร ที่ครอบคลุมได้ในสาขาที่เกี่ยวข้องกว้างกว่าการบริหารจัดการ และได้ประกาศในราชกิจจานุเบกษาลงวันที่ 19 มีนาคม พ.ศ. 2557
มีเคา กูเบียก

มีเคา ยารอสวัฟ กูเบียก (23 กุมภาพันธ์ ค.ศ. 1988 —) เป็นนักวอลเลย์บอลชายชาวโปแลนด์ เขาเล่นตำแหน่งตัวดีด้านนอก ให้กับสโมสรฮัลก์บังก์อังการาในประเทศตุรกี
 2013/2014 – ร่วมกับยัสตแช็มปสกีแวงกีแยล
 กาตาร์ 2011 – ร่วมกับยัสตแช็มปสกีแวงกีแยล
 2006/2007 โปลิชแชมเปียนชิพ, ร่วมกับยัสตแช็มปสกีแวงกีแยล
 2012/2013 โปลิชแชมเปียนชิพ, ร่วมกับยัสตแช็มปสกีแวงกีแยล
 2013/2014 โปลิชแชมเปียนชิพ, ร่วมกับยัสตแช็มปสกีแวงกีแยล
 2014/2015 เตอร์กิชซูเปอร์คัพ 2014, ร่วมกับฮัลก์บังก์อังการา 
 2014/2015 เตอร์กิชคัพ, ร่วมกับฮัลก์บังก์อังการา 
 2014/2015 เตอร์กิชแชมเปียนชิพ, ร่วมกับฮัลก์บังก์อังการา
 2011 เวิลด์ลีก 2011
 2011 ชิงแชมป์ยุโรป 2011
 2011 เวิลด์คัพ 2011
 2012 เวิลด์ลีก 2012
 2014 ชิงแชมป์โลก 2014 
 2018 ชิงแชมป์โลก 2018 
รางวัล.
 รางวัลรายบุคคล
 "เมโมเรียลฮิวเบิร์ตเจอร์ซีแว็กเนอร์ 2013 "รับลูกเสริฟยอดเยี่ยม""
 "โปลิชคัพ 2014 "ตบยอดเยี่ยม""
 2014 Gold Cross of Merit
บรูนัวร์ เรือเหาะมหัศจรรย์

เรือรบอวกาศ บลูโนอาห์ (เฮปเบิร์น: Uchū Kūbo Burū Noa?) เป็นภาพยนตร์ชุดอนิเมะทางโทรทัศน์แนวนิยายวิทยาศาสตร์ที่ผลิตโดยสตูดิโอ "ออฟฟิศ อคาเดมี" ที่ออกอากาศในประเทศญี่ปุ่นตั้งแต่วันที่ 13 ตุลาคม พ.ศ. 2522 จนถึงวันที่ 30 มีนาคม พ.ศ. 2523 ได้ถูกจัดจำหน่ายเผยแพร่ต่อมาในต่างประเทศโดยบริษัท เวสต์ เคป คอร์ปอเรชั่น ในชื่อภาษาอังกฤษ "Thundersub" เป็นซีรีส์การ์ตูนชุดที่ถูกเรียกว่า "Nave Anti-Espacial" (เรืออวกาศต่อต้าน) ที่ฉายอยู่ในหลาย ๆ ประเทศที่ใช้ภาษาพูดเป็นภาษาสเปน
ตามเนื้อเรื่องได้กำหนดไว้ว่า ในปี ค.ศ. 2052 โลกได้มีการปกครองประชาชนในประเทศต่าง ๆ อยู่มาด้วยความสงบสุขจนกระทั่งการถูกรุกรานของกองทัพแห่งความตาย (the Death Force) - มนุษย์ต่างดาวที่ไร้ความปรานีที่ได้พากันอพยพหนีตายออกมาจากระบบของดวงอาทิตย์ที่กำลังจะมอดดับลง - และกำลังจะค้นหาบ้านหลังใหม่อยู่อย่างหมดท่า พวกมันได้เข้าโจมตีโลกด้วยยานดาวเทียมโคจรอวกาศขนาดใหญ่ที่เรียกว่า "ดาวแห่งความหวาดกลัว" (Terror Star) และได้กำลังดำเนินการเพื่อเปลี่ยนสภาพของดาวเคราะห์ (terraform) เพื่อที่จะทำให้โลกกลายเป็นดาวสำหรับอยู่อาศัยได้ของพวกมันเอง สำหรับมวลมนุษย์ชาติแล้ว ก็ยังพอจะมีอีกหนึ่งความหวังได้แก่ กัปตัน โคลิน คอลลินส์ (Colin Collins) และกลุ่มเล็ก ๆ ของเพื่อนนักเรียนนายเรือเดนตาย ซึ่งเป็นลูกเรือของเรือดำน้ำอันเป็นความลับขั้นสุดยอดที่สามารถจะต่อกรกับผู้รุกรานที่มาจากทะเลหรือจากห้วงอวกาศได้
การ์ตูนเรื่องนี้ สถานีโทรทัศน์ไทยทีวีสีช่อง 9 อ.ส.ม.ท. หรือ สถานีโทรทัศน์โมเดิร์นไนน์ ในชื่อปัจจุบัน เคยเอามาฉายในไทยเป็นครั้งแรกเมื่อประมาณปี พ.ศ. 2524 โดยใช้ชื่อว่า "บลูนัวร์ เรือเหาะมหัศจรรย์" และฉายซ้ำอีกหลายครั้ง
วงโคจรพ้องคาบโลก

วงโคจรพ้องคาบโลก (อักษรย่อ: GSO) เป็นวงโคจรที่มีคาบการโคจรเท่ากับคาบการหมุนรอบตัวเองของโลก วัตถุที่อยู่ในวงโคจรนี้จะกลับมาอยู่ตำแหน่งเดิมเมื่อเทียบกับพื้นโลกเมื่อเวลาผ่านไปทุกๆ 1 วันดาราคติ (23 ชั่วโมง 56 นาที 4 วินาที) สำหรับวงโคจรพ้องคาบโลกที่อยู่ในระนาบเดียวกับเส้นศูนย์สูตร เราจะเรียกว่า วงโคจรค้างฟ้า (อักษรย่อ: GEO) 
วงโคจรพ้องคาบโลก มีรัศมี 42,164 กิโลเมตร (26,199 ไมล์) วัตถุที่อยู่ในวงโคจรนี้ จะโคจรด้วยความเร็ว 3.076 กิโลเมตร/วินาที (11,074 กิโลเมตร/ชั่วโมง) ใช้เวลาโคจรรอบโลกหนึ่งรอบ 1,436 นาที
โรงเรียนนายร้อยทหารบกแซนด์เฮิสต์

โรงเรียนนายร้อยทหารบกแซนด์เฮิสต์  หรือชื่อในอดีตคือ ราชวิทยาลัยการทหารแซนด์เฮิสต์ (Royal Military College, Sandhurst) เป็นสถาบันฝึกสอนทางการทหารของกองทัพสหราชอาณาจักร ตั้งอยู่ใกล้กับเมืองแซนด์เฮิสต์ในเทศมณฑลบาร์กเชอร์ สหราชอาณาจักร
โรงเรียนสามพรานวิทยา

โรงเรียนสามพรานวิทยา (อักษรย่อ:ส.ว.) เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ ตำบลยายชา อำเภอสามพราน จังหวัดนครปฐม
ประวัติโรงเรียน.
โรงเรียนสามพรานวิทยา เปิดทำการสอน เมื่อวันที่ 26 พฤษภาคม พ.ศ. 2503 โดยใช้หอประชุมอำเภอสามพรานเป็นสถานที่เรียน ชั้นที่เปิดสอนคือชั้นมัธยมศึกษาปีที่ 4 จำนวน 1 ห้อง ห้องมีนักเรียน 32 คน และ นายสุรินทร์ ชวลิตานนท์ เป็นครูใหญ่ของโรงเรียน
โรงเรียนนี้จัดตั้งขึ้นด้วยความร่วมมือของนายอำเภอ สัสดีอำเภอ และข้าราชการอีกหลายท่านได้ติดต่อขอที่ดินจาก นายนิเทศ นางลำไย สืบเสียง ซึ่งยินดีอุทิศที่ดินให้กระทรวงศึกษาธิการสร้างโรงเรียนเป็นเนื้อที่ทั้งหมด 16 ไร่ ใกล้ถนนเพชรเกษม พื้นที่เป็นที่นาลุ่ม ทางเข้าโรงเรียนแยกจากถนนเข้าตัวอำเภอ เป็นระยะทาง 180 เมตร ส่วนที่ดินสำหรับสร้างถนน นายเจตน์ ผดุงชัย นายแผ้ว ยังพุ่ม นายหยด รุ่งประชา และนายยอด ยังพุ่ม บริจาคที่ดิน จำนวน 2 ไร่ 50 ตารางวา
กีฬาแบดมินตันในโอลิมปิกฤดูร้อน 2016

การแข่งขันแบดมินตันในโอลิมปิกฤดูร้อน 2016 เป็นการแข่งขันแบดมินตันโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 11-20 สิงหาคม พ.ศ. 2559 
ผู้เข้าร่วม.
ประเทศที่เข้าร่วม.
<templatestyles src="Div col/styles.css"/>
สถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน)

สถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน)  หรือ สสปท. หน่วยงานในสังกัดกระทรวงแรงงาน มีวัตถุประสงค์ในการจัดตั้งเพื่อส่งเสริมความปลอดภัย อาชีวอนามัย และสภาพแวดล้อมในการทำงาน
ประวัติ.
สถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน) จัดตั้งขึ้นตามพระราชกฤษฎีกาจัดตั้งสถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน) พ.ศ. 2558 เมื่อวันที่ 21 พฤษภาคม พ.ศ. 2558 โดยโอนภารกิจมาจากสำนักความปลอดภัยแรงงาน กรมสวัสดิการและคุ้มครองแรงงาน บางส่วน มาจัดตั้งเป็นองค์การมหาชน
การจัดตั้งองค์การมหาชนดังกล่าว เกิดขึ้นภายใต้หลักการที่ให้ความสำคัญในเรื่องการคุ้มครองผู้ใช้แรงงานเพื่อให้เกิดความปลอดภัย อาชีวอนามัย และสภาพแวดล้อมในการทำงาน ตามนัยในมาตรา 52 แห่งพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554
ภาษาบากุมไป

ภาษาบากุมไป (Bakumpai language) มีผู้พูด 100,000 คน (พ.ศ. 2546) ในจังหวัดกาลีมันตันกลาง บริเวณแม่น้ำกาปูอัส และแม่น้ำบารีโต รากศัพท์ใกล้เคียงกับภาษางายู 75% ภาษาบันจาร์ 45% จัดอยู่ในตระกูลภาษาออสโตรนีเซียน กลุ่มภาษามลาโย-โพลีเนเซีย สาขา บารีโตใหญ่ เป็นภาษาทางการค้า มีพจนานุกรม ผู้พูดเป็นมุสลิม
ภาษาบาซับ

ภาษาบาซับ (Basap language) มีผู้พูด 15,000 คน (พ.ศ. 2550) ในจังหวัดกาลีมันตันตะวันออก จัดอยู่ในตระกูลภาษาออสโตรนีเซียน กลุ่มภาษามลาโย-โพลีเนเซีย สาขาบอร์เนียวเหนือ สาขาย่อย เรยัง-ซาเยา ภาษานี้ใช้ในครัวเรือน ชุมชน และทางศาสนา ผู้พูดนับถือศาสนาพื้นเมืองและศาสนาคริสต์
สะพานมาร์โก โปโล

สะพานมาร์โก โปโล หรือ สะพานหลูโกว  เป็นสะพานหินโค้งเชื่อมต่อที่เก่าแก่ที่สุดของกรุงปักกิ่ง เป็นสะพานข้ามแม่น้ำหย่งติ้ง (永定河; "ปัจจุบันแม่น้ำแห่งนี้ได้เหือดแห้งไปหมดแล้ว") ตั้งในเขตเฟิงไถ (丰台区) ด้านตะวันตกเฉียงใต้ของกรุงปักกิ่ง ห่างจากใจกลางเมืองประมาณ 15 กิโลเมตร เริ่มสร้างในสมัยจักรพรรดิจินซีจง ในยุคราชวงศ์จิน (ค.ศ. 1189) ได้รับการบูรณะซ่อมแซมในสมัยราชวงศ์หมิง หลังได้รับความเสียหายจากอุทกภัยก็มีการบูรณะใหม่อีกครั้งในสมัยจักรพรรดิคังซี แห่งราชวงศ์ชิง (ค.ศ. 1698) โดยที่มาของชื่อ มาจากมาร์โก โปโล นักเดินทางชาวอิตาเลียนในศตวรรษที่ 13 ที่ได้เดินทางมายังประเทศจีนในขณะนั้น และได้พรรณาถึงความงามของสะพานแห่งนี้จนมีชื่อเสียงโด่งดังไปทั่วโลก 
สะพานมาร์โก โปโลมีความยาว 266.5 เมตร กว้าง 7.5 เมตร ประกอบด้วยตอม่อหิน 11 ต้น และช่องโค้งใต้สะพาน 11 ช่อง ตัวสะพานทั้งหมดทำด้วยแท่งหิน โดยใช้ตะขอเงินเชื่อมต่อในจุดที่สำคัญ นับว่าเป็นสะพานหินโบราณที่ยาวที่ในพื้นที่ภาคเหนือของจีน บนราวสะพานจะมีการแกะสลักหินเป็นลวดลายที่วิจิตรงดงาม และสิงโตหินแกะสลักที่ขึงขังอยู่เต็มราวสะพาน นับได้ว่าเป็นสิ่งปลูกสร้างโบราณที่ทรงคุณค่าทางประวัติศาสตร์และศิลปะอย่างยิ่ง
ในด้านประวัติศาสตร์ สะพานมาร์โก โปโลยังเป็นจุดเริ่มต้นของสงครามจีน-ญี่ปุ่นครั้งที่ 2 ที่กินระยะเวลายาวนานกว่า 8 ปี โดยเริ่มต้นจากปืนที่ทหารแห่งกองทัพคณะปฏิวัติแห่งชาติจีนยิงใส่ทหารแห่งจักรวรรดิญี่ปุ่น เมื่อวันที่ 7 กรกฎาคม ค.ศ. 1937 ซึ่งเหตุการณ์นี้เรียกว่า "เหตุการณ์สะพานมาร์โก โปโล" (盧溝橋事變)
Tachypleus

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Tachypleus เป็นสกุลของแมงดาสกุลหนึ่ง ใช้ชื่อวิทยาศาสตร์ว่า "Tachypleus" โดยจัดอยู่ในวงศ์ Limulidae เป็นแมงดาที่พบในเขตเอเชียตะวันออกเฉียงใต้, เอเชียใต้ และเอเชียตะวันออก มีขนาดใหญ่ แบ่งออกได้เป็น 2 ชนิด คือ
และสูญพันธุ์ไปแล้วสองชนิด พบเฉพาะซากดึกดำบรรพ์เท่านั้น คือ
นิวต์ท้องแดงจีน

นิวต์ท้องแดงจีน หรือ นิวต์ท้องแดง (ชื่อวิทยาศาสตร์: "Cynops orientalis") เป็นสัตว์ครึ่งบกครึ่งน้ำชนิดหนึ่ง จำพวกนิวต์ (Salamandridae)
เป็นนิวต์ขนาดเล็กมีลำตัวสีดำ ส่วนหางแบนเหมือนใบพาย มีช่วงท้องเป็นสีเหลืองมีแต้มสีส้มหรือแดง ตัวผู้มีขนาดเล็กกว่าตัวเมีย โดยตัวผู้จะมีปุ่มบริเวณโคนหาง จัดเป็นนิวต์ขนาดเล็กมีความยาวลำตัวจรดหางประมาณ 12-15 เซนติเมตร แพร่ขยายพันธุ์ด้วยการวางไข่ในน้ำ ตัวอ่อนมีพู่เหงือก
แพร่กระจายพันธุ์ในพื้นที่ชุ่มน้ำที่น้ำสะอาดและบริสุทธิ์และมีพืชน้ำขึ้นหนาแน่นในตอนใต้ของประเทศจีน อุณหภูมิประมาณ 18-24 เซนติเมตร ออกหากินในเวลากลางคืน โดยกินสัตว์น้ำและแมลงขนาดเล็ก เช่น หนอน, กุ้งฝอย, หนอนแดง, ไส้เดือนน้ำ, ลูกอ๊อด เป็นต้น
นิวต์ท้องแดงจีน มีพิษบริเวณผิวหนังที่มีพิษประเภทเตโตรโดท็อกซิน (Tetrodotoxin) อันเป็นพิษแบบเดียวกับที่มีในปลาปักเป้า แต่เป็นพิษแบบอ่อน อันเป็นลักษณะสำคัญของนิวต์ในสกุล "Cynops" ซึ่งไม่ก่อให้เกิดอันตรายมากนักสำหรับมนุษย์หากใช้มือเปล่าไปแตะต้องถูกเข้า แต่จะเป็นอันตรายต่อเมื่อกลืนกินเข้าไป
เป็นนิวต์หรือซาลาแมนเดอร์อีกชนิดหนึ่ง ที่นิยมเลี้ยงกันเป็นสัตว์เลี้ยง
ปวดท้อง

อาการปวดท้องเป็นอาการพบบ่อยอย่างหนึ่ง สัมพันธ์ทั้งกับโรคชั่วคราวไม่รุนแรงและภาวะที่รุนแรงมาก
สาเหตุทั่วไปของอาการปวดท้องมีกระเพาะอาหารและลำไส้อักเสบและกลุ่มอาการลำไส้ไวเกินต่อการกระตุ้น ในผู้ป่วยหนึ่งในสาม สาเหตุแน่ชัดไม่ชัดเจน ประมาณร้อยละ 10 มีภาวะพื้นเดิมที่รุนแรงมาก เช่น ไส้ติ่งอักเสบ การรั่วหรือแตกของท่อเลือดแดงส่วนท้องโป่งพอง ถุงยื่นอักเสบหรือการตั้งครรภ์นอกมดลูก การหาสาเหตุของอาการปวดท้องอาจยากได้ เพราะมีหลายโรคทำให้เกิดอาการนี้
การวินิจฉัยแยกโรค.
สาเหตุพบบ่อยที่สุดของปวดท้อง คือ กระเพาะอาหารและลำไส้อักเสบ (13%), กลุ่มอาการลำไส้ไวเกินต่อการกระตุ้น (8%), ปัญหาทางเดินปัสสาวะ (5%), การอักเสบของกระเพาะอาหาร (5%) และอาการท้องผูก (5%) ในผู้ป่วยปประมาณ 30% ไม่สามารถระบุสาเหตุได้ ผู้ป่วยประมาณ 10% มีสาเหตุรุนแรงกว่านั้น ได้แก่ ปัญหาถุงน้ำดีหรือตับอ่อน (4%) ถุงยื่นอักเสบ (3%) ไส้ติ่งอักเสบ (2%) และมะเร็ง (1%) สำหรับผู้สูงอายุ สาเหตุร้ายแรงที่พบมากขึ้น ได้แก่ เยื่อแขวนลำไส้ขาดเลือดเฉพาะที่และท่อเลือดแดงส่วนท้องโป่งพอง
นิวต์แปซิฟิก

นิวต์แปซิฟิก หรือ นิวต์ตะวันตก หรือ นิวต์ผิวขรุขระ (Pacific newt, Western newt, Roughskin newt) เป็นสัตว์สะเทินน้ำสะเทินบกจำพวกซาลาแมนเดอร์สกุลหนึ่ง ในสกุล "Taricha" (/ทา-ริ-ชา/)
จัดเป็นซาลาแมนเดอร์แท้ หรือนิวต์สกุลหนึ่ง เป็๋นนิวต์ที่หากินและใช้ชีวิตบนบกเป็นหลัก และจะเคลื่อนย้ายไปยังแหล่งน้ำเมื่อถึงเวลาผสมพันธุ์ การปฏิสนธิเกิดขึ้นภายในลำตัว เป็นนิวต์ที่พบกระจายพันธุ์ทั้งในพื้นที่ตะวันออกและตะวันตกของสหรัฐอเมริกา และอาจพบได้จนถึงตอนเหนือของรัฐบาฮากาลิฟอร์เนีย เม็กซิโก
จำแนกออกเป็นชนิดต่าง ๆ ได้ดังนี้
นิวต์ในสกุลนี้ ผิวหนังมีสารพิษจำพวกเตโตรโดท็อกซิน (Tetrodotoxin) เหมือนปลาปักเป้าอย่างรุนแรง โดยพิษนี้สามารถทำให้มนุษย์เป็นอัมพาตหรือเสียชีวิตได้ โดยนิวต์จะผลิตสารพิษนี้เพื่อป้องกันตัวหรือถูกคุกคาม
ทางหลวงแผ่นดินหมายเลข 332

ทางหลวงแผ่นดินหมายเลข 332 สายสัตหีบ - สำนักท้อน มีชื่อเรียกเป็นหลักว่า ถนนเลี่ยงเมืองสัตหีบ เป็นทางหลวงแผ่นดินในอำเภอสัตหีบ จังหวัดชลบุรี ในปัจจุบันเป็นถนนขนาด 4-6 ช่องจราจรไป-กลับตลอดสาย โดยเริ่มจากแยกเจ ตัดกับถนนสุขุมวิท (กม.ที่ 169+169) หน้าทางเข้ากรมสรรพาวุธทหารเรือ ในตำบลบางเสร่ อำเภอสัตหีบ จังหวัดชลบุรี ผ่านทางแยกเกษมพล ตัดกับทางหลวงแผ่นดินหมายเลข 331 ในตำบลพลูตาหลวง แล้วไปสิ้นสุดที่แยกสนามบินอู่ตะเภา ตัดกับถนนสุขุมวิท (กม.ที่ 189+095) ในตำบลพลา อำเภอบ้านฉาง จังหวัดระยอง รวมระยะทาง 14.487 กิโลเมตร เป็นเส้นทางในความรับผิดชอบของแขวงทางหลวงชลบุรีที่ 2 และ แขวงทางหลวงระยอง
ทางหลวงแผ่นดินหมายเลข 334

ทางหลวงแผ่นดินหมายเลข 334 สายทางต่างระดับอ่างทอง–บ้านรอ เป็นทางหลวงแผ่นดินในจังหวัดอ่างทองที่เชื่อมต่อระหว่างตัวเมืองอ่างทองและทางหลวงแผ่นดินหมายเลข 32 เข้าด้วยกัน มีระยะทางตลอดทั้งสายรวม 4.300 กิโลเมตร ซึ่งเป็นถนนขนาด 4 - 6 ช่องจราจรไป-กลับตลอดทั้งสาย เดิมทางเลี่ยงเมืองอ่างทองได้ถูกกำหนดให้เป็นทางหลวงแผ่นดินหมายเลข 334 ด้วย แต่ปัจจุบันได้เปลี่ยนเป็นทางหลวงแผ่นดินหมายเลข 368 ซึ่งมีระยะทาง 4.865 กิโลเมตร
ทางหลวงแผ่นดินหมายเลข 334 เริ่มต้นที่สี่แยกบ้านรอ แยกออกจากทางหลวงแผ่นดินหมายเลข 309 ไปทางทิศตะวันออก ผ่านสามแยกบ้านอิฐ (แยกทางเลี่ยงเมืองอ่างทอง) ซึ่งตัดกับ ทางหลวงแผ่นดินหมายเลข 368 และไปสิ้นสุดที่แยกทางต่างระดับอ่างทอง ตัดกับทางหลวงแผ่นดินหมายเลข 32 บริเวณกิโลเมตรที่ 50 แล้วต่อกับ ทางหลวงแผ่นดินหมายเลข 3267 ซึ่งไป อำเภอท่าเรือ โดยทางหลวงแผ่นดินหมายเลข 334 เป็นส่วนหนึ่งของ"ถนนโพธิ์พระยา–ท่าเรือ" เป็นเส้นทางในความรับผิดชอบของแขวงทางหลวงอ่างทอง
ทางหลวงแผ่นดินหมายเลข 365

ทางหลวงแผ่นดินหมายเลข 365 หรือ ถนนเลี่ยงเมืองฉะเชิงเทรา เป็นทางหลวงแผ่นดินขนาด 2-4 ช่องจราจร เดิมมีเฉพาะถนนด้านใต้ซึ่งเริ่มต้นที่แยก พล.ร.11 (คอมเพล็กซ์) จุดตัดทางหลวงแผ่นดินหมายเลข 304 กับถนนศุขประยูร และไปสิ้นสุดที่ถนนสิริโสธร และในเวลาต่อมา กรมทางหลวงได้มีการปรับเปลี่ยนหมายเลขสายทางของถนนเลี่ยงเมืองด้านเหนือ (ทางเลี่ยงเมืองวัดบางขวัญ) ซึ่งเดิมเป็นส่วนหนึ่งของทางหลวงแผ่นดินหมายเลข 304 และมีการปรับหมายเลขสายทางให้เป็นส่วนหนึ่งของทางหลวงแผ่นดินหมายเลข 365 ด้วย
รายละเอียดของเส้นทาง.
ถนนเลี่ยงเมืองด้านเหนือ.
ทางหลวงแผ่นดินหมายเลข 365 ตอนควบคุม 0101 เดิมเคยใช้หมายเลขทางหลวงร่วมกับทางหลวงแผ่นดินหมายเลข 304 และได้มีการเปลี่ยนหมายเลขทางหลวงเป็นทางหลวงแผ่นดินหมายเลข 365 เป็นทางหลวงแผ่นดินขนาด 2-4 ช่องจราจร โดยเริ่มต้นที่ทางหลวงแผ่นดินหมายเลข 304 ข้ามคลองนครเนื่องเขต บรรจบทางหลวงแผ่นดินหมายเลข 3200 ที่แยกบางขวัญ รวมระยะทาง 5.866 กิโลเมตร
ถนนเลี่ยงเมืองด้านทิศใต้.
ทางหลวงแผ่นดินหมายเลข 365 ตอนควบคุม 0102 เดิมเคยใช้หมายเลขทางหลวงร่วมกับทางหลวงแผ่นดินหมายเลข 314 และได้มีการเปลี่ยนหมายเลขทางหลวงเป็นทางหลวงแผ่นดินหมายเลข 365 เป็นทางหลวงแผ่นดินขนาด 4 ช่องจราจร โดยเริ่มที่แยก พล.ร.11 (คอมเพล็กซ์) ซึ่งเชื่อมต่อจากทางหลวงแผ่นดินหมายเลข 304 และถนนศุขประยูร บริเวณใกล้กับกองพลทหารราบที่ 11 ค่ายสมเด็จพระนั่งเกล้า ข้ามแม่น้ำบางปะกง บรรจบถนนสิริโสธรที่แยกบางพระ รวมระยะทาง 4.995 กิโลเมตร
เขตการควบคุม.
ทางหลวงแผ่นดินหมายเลข 365 แบ่งเขตการควบคุมออกเป็น 2 ตอน ได้แก่
อิกัวนาบก

อิกัวนาบก  เป็นกิ้งก่าสกุลหนึ่ง ในวงศ์อิกัวนา (Iguanidae) จัดอยู่ในสกุล " Conolophus" (มาจากภาษากรีกสองคำ: conos (κώνος) หมายถึง "หนาม" และ lophos (λοφος) หมายถึง "หงอน" โดยมีความหมายถึง หนามบนสันหลัง)
จัดเป็นสัตว์ถิ่นเดียวที่พบเฉพาะบนหมู่เกาะกาลาปาโกสเท่านั้น โดยถือว่าเป็นอิกัวนาอีกจำพวกหนึ่งที่มีความโดดเด่นของที่นี่นอกเหนือไปจากอิกัวนาทะเล ซึ่งอิกัวนาบกนั้นมีรูปร่างลักษณะ ตลอดจนพฤติกรรมที่แตกต่างไปจากอิกัวนาทะเลพอสมควร เนื่องจากเป็นสัตว์ที่หากินแต่เฉพาะบนบก กินพืชเป็นอาหาร โดยพืชที่นิยมกินเป็นพืชจำพวกกระบองเพชร โดยเฉพาะกระบองเพชรซันตาเฟ ซึ่งก็เป็นพืชถิ่นเดียวของหมู่เกาะกาลาปาโกสเช่นเดียวกัน ดังนั้นกระบองเพชรซันตาเฟจึงมีลักษณะลำต้นและกิ่งก้านที่สูงและยาว รวมถึงมีหนามแหลมเพื่อป้องกันตัวเองจากการกินของอิกัวนา
ดังนั้น อิกัวนาบกเองก็มีวิวัฒนาการของตัวเอง โดยปรับตัวให้สามารถกินอาหารได้หลากหลายขึ้น เช่น เปลี่ยนมากินแมลงเล็ก ๆ เป็นอาหารด้วย 
อิกัวนาบก เป็นสัตว์ที่ไม่มีอุปนิสัยดุร้าย แม้จะมีรูปร่างหน้าตาที่น่ากลัวเหมือนกับอิกัวนาทะเล โดยพบกระจายพันธุ์ได้น้อยกว่าอิกัวนาทะเลพอสมควร โดยธรรมชาติเป็นสัตว์ที่ไม่ค่อยขยับเขยื้อนตัว เนื่องจากเป็นสัตว์กินพืช จึงจะขยับตัวหรือเคลื่อนไหวต่อเมื่อกินอาหารเท่านั้น เกาะที่สามารถพบอิกัวนาบกได้มากที่สุด คือ เกาะซันตาเฟ หรือเกาะบาร์ริงตัน และเกาะเซาท์พลาซา
สามารถจำแนกได้เป็น 3 ชนิด
เดิมพันชาติรุกฆาตโลก

เดิมพันชาติรุกฆาตโลก  เป็นภาพยนตร์ชีวประวัติอเมริกัน ค.ศ. 2014 กำกับโดยเอ็ดเวิร์ด ซวิค และเขียนบทโดยสตีเวน ไนท์ นำแสดงโดยโทบีย์ แมไกวร์ ในบทบอบบี ฟิชเชอร์, ลีฟ ชรีเบอร์ ในบทโบริส สปัสสกี และลิลี ราบี ในบทโจแอน ฟิชเชอร์ ภาพยนตร์มีกำหนดเปิดตัวในสหรัฐ ณ วันที่ 18 กันยายน ค.ศ. 2015
โครงเรื่อง.
ภาพยนตร์เปิดเรื่องด้วยฉากบอบบี ฟิชเชอร์ที่ป่วยทางจิตอยู่ในห้องที่ข้าวของกระจัดกระจาย เขาตรวจดูสิ่งของต่าง ๆ เพื่อป้องกันการถูกดักฟัง ต่อมามีเสียงเคาะประตูและบอบบีลุกไปเปิด ภาพยนตร์ตัดภาพไปที่อดีตเมื่อบอบบีอายุได้ 6 ปี เขาอยู่ในงานเลี้ยงและมองไปที่หน้าต่างเพราะคิดว่ามีคนซุ่มดูอยู่ บอบบีบอกเรื่องนี้กับแม่ แต่แม่ให้พี่สาวพาเขาไปเข้านอน บอบบีซึ่งนอนไม่หลับจึงเล่นหมากรุกและติดหมากรุกมากจนแม่ต้องพาไปพบกับคาร์มิน ไนโกร ครูสอนหมากรุก เพื่อที่ไนโกรจะช่วยหยุดอาการติดหมากรุกของเขาได้ เมื่อไนโกรลองเล่นกับบอบบีแล้ว เขาแนะนำว่าควรส่งเสริมให้บอบบีเล่นหมากรุกต่อไป ไนโกรเริ่มสอนบอบบีและพาไปแข่งขันตามรายการต่าง ๆ ในการแข่งขันรายการหนึ่งในโซเวียต บอบบีพบว่ามีการตั้งกฎที่เอื้อต่อประเทศเจ้าภาพ เขาโกรธมากและกลับสหรัฐอเมริกา ก่อนจะพบกับพอล มาร์แชล เจ้าหน้าที่รัฐบาลซึ่งบอกว่าตนสามารถช่วยบอบบีได้ บอบบีจึงกลับเข้าแข่งขันอีกครั้ง ครั้งนี้เขาเลือกวิลเลียม ลอมบาร์ดี อดีตแชมป์โลกหมากรุกเยาวชนซึ่งปัจจุบันเป็นบาทหลวงคาทอลิกเป็นผู้ช่วย บอบบีเอาชนะนักหมากรุกหลายคน แต่พ่ายให้กับโบริส สปัสสกี นักหมากรุกชาวรัสเซีย บอบบีจึงต้องเอาชนะอีกหลายเกมเพื่อที่จะได้แข่งกับสปัสสกีอีกครั้งที่ไอซ์แลนด์ ในขณะเดียวกัน บอบบีเริ่มมีอาการหลายอย่างที่บ่งชี้ว่าป่วยทางจิต พี่สาวของบอบบีขอร้องให้พอลพาบอบบีไปรักษา แต่พอลซึ่งต้องแบกรับศักดิ์ศรีของสหรัฐอเมริกาในช่วงสงครามเย็นเลือกที่จะปิดปากเงียบ บอบบีเอาชนะผู้เล่นคนอื่น ๆ จนมีโอกาสกลับมาแข่งกับสปัสสกีอีกครั้ง แต่เขาแพ้ในเกมแรก บอบบียื่นคำขาดให้แข่งในห้องเล่นเทเบิลเทนนิสที่ไม่มีผู้ชมและไม่มีกล้องที่ส่งเสียง เมื่อข้อเสนอของเขาไม่ได้รับการพิจารณา บอบบีไม่ลงแข่งในเกมที่สองและหมกตัวอยู่ในห้องที่ข้าวของกระจัดกระจาย (ซึ่งเป็นฉากเปิดเรื่อง) สปัสสกียอมทำตามข้อเสนอของบอบบีและแข่งเกมต่อไปในห้องเทเบิลเทนนิส เกมนี้บอบบีชนะ ส่วนเกมที่สี่ทั้งคู่เสมอ เกมที่ห้าบอบบีชนะเมื่อสปัสสกีเริ่มมีอาการทางจิตเช่นเดียวกัน ในเกมที่หกซึ่งจัดในห้องเดิมที่มีผู้ชม บอบบีเปิดเกมด้วยวิธีที่เขาไม่เคยเล่นมาก่อนและเล่นได้ดีมากจนสปัสสกีซึ่งเป็นฝ่ายแพ้ลุกขึ้นปรบมือให้พร้อมกับผู้ชม ชาวอเมริกันที่ชมการแข่งเกมครั้งนี้ดีใจและร่วมเฉลิมฉลอง การแข่งขันหมากรุกชิงแชมป์โลกประจำ ค.ศ. 1972 จบลงด้วยบอบบีเป็นแชมป์โลก แต่หลังจากนั้นไม่นาน สุขภาพจิตของบอบบีก็ยิ่งย่ำแย่ลงจนเขาต้องออกจากวงการหมากรุกอาชีพ
การสร้าง.
การสร้างภาพยนตร์เริ่มต้นในช่วงต้นเดือนตุลาคม ค.ศ. 2013 ในเรคยาวิก ประเทศไอซ์แลนด์ และในช่วงกลางเดือนตุลาคม โดยใช้ 41 วันในการถ่ายภาพยนตร์เริ่มต้นขึ้นในมอนทรีออล ประเทศแคนาดา และทำการปิดกล้องในลอสแอนเจลิส เมื่อวันที่ 11 ธันวาคม ค.ศ. 2013
การจัดฉาย.
ภาพยนตร์ได้รับการจัดฉายรอบปฐมทัศน์ครั้งแรกในโลกที่เทศกาลภาพยนตร์นานาชาติโทรอนโต 2014 เมื่อวันที่ 11 กันยายน ค.ศ. 2014 เมื่อวันที่ 10 กันยายน ค.ศ. 2014 บลีคเกอร์สตรีทมีเดีย ได้รับสิทธิจำหน่ายภาพยนตร์ในสหรัฐอเมริกา ซึ่งเป็นการเข้าถือสิทธิครั้งแรกของบริษัท ภาพยนตร์เรื่องนี้มีกำหนดเปิดตัวในสหรัฐอเมริกาวันที่ 18 กันยายน ค.ศ. 2015
การตอบรับในประเทศไทย.
"เดิมพันชาติรุกฆาตโลก" ทำรายได้เปิดตัวในประเทศไทย 140,000 บาท ระหว่างวันที่ 24-30 กันยายน ค.ศ. 2015 ภาพยนตร์เรื่องนี้ทำรายได้ 1.08 ล้านบาท
เลา

เลา (ชื่อวิทยาศาสตร์: "Saccharum spontaneum") เป็นพืชในวงศ์หญ้า (Poaceae) สกุลอ้อย ("Saccharum") มีถิ่นกำเนิดในเอเชียใต้ เป็นหญ้าอายุหลายปี ลำต้นกลวง แข็งตั้งขึ้นสูง 1-2 เมตร บริเวณข้อมีตาราก 2 แถว กาบใบผิวเกลี้ยง มีขนที่ขอบใบ รูปขอบขนานแคบ กว้าง 0.5-1.58 ซม. ยาว 60-100 ซม. ขอบใบมีขนสากมือ ลิ้นใบเป็นแผ่นแข็งปลายโค้ง ดอกออกเป็นช่อแตก แขนงกว้าง สีขาวแกมเทา ช่อดอกย่อยรูปไข่หรือรูปหอก ยาว 3-4 ซม. กาบช่อย่อยรูปเรือ เนื้อบางผิวเกลี้ยง ขอบมีขนอ่อนนุ่มคล้ายไหมกาบเป็นขนบาง ขอบบนมีขน กลีบเกล็ดรูปกรวย รังไข่รูปกระสวย ยอดเกสรสีม่วงหรือชมพู อับเรณูสีเหลือง จำนวนสามอัน
เลาเป็นหนึ่งในพืชที่ใช้เป็นมวลชีวภาพได้ ในทางอายุรเวทระบุว่ารากของเลามีรสหวาน ใช้เป็นยาขับปัสสาวะ ยาบำรุง ยาสมาน และรักษาอาการอาหารไม่ย่อย ใบของเลาใช้ทำเป็นเชือกหรือทำเป็นเครื่องจักสานได้ ในสหรัฐอเมริกาจัดพืชชนิดนี้เป็นพืชรุกราน
ปลาดาบลาวยาว

ปลาดาบลาวยาว (ชื่อวิทยาศาสตร์: "Chirocentrus dorab") เป็นปลาทะเลชนิดหนึ่ง ในอันดับปลาหลังเขียว (Clupeiformes)
จัดเป็นปลาดาบลาวชนิดหนึ่ง มีลำตัวเรียวยาวและมีทรวดทรงแบนมาก ปากมีลักษณะเฉียงขึ้นข้างบน มีฟันเขี้ยวคู่หน้าใหญ่และคมมากเขี้ยวคู่นี้จะยื่นเลยริมฝีปาก ครีบหางเว้าลึกครีบหลังมีรอยแต้มสีดำลำตัวสีน้ำเงินเข้มปนเหลือง ท้องเป็นสันคม
มีความยาวประมาณ 30–50 เซนติเมตร และยาวที่สุด 100 เซนติเมตร พบกระจายพันธุ์ตามปากอ่าว, ชายทะเล หรือพื้นที่ที่เป็นน้ำกร่อย ตั้งแต่ชายฝั่งแอฟริกาตะวันออก จนถึงหมู่เกาะโซโลมอน, ทะเลแดง, ทะเลญี่ปุ่น, ตอนเหนือและตอนใต้ของออสเตรเลีย รวมถึงตองงา ในน่านน้ำไทยพบทั้งอ่าวไทยและทะเลอันดามัน
เป็นปลาที่ล่าเหยื่อบนผิวน้ำกินเป็นอาหาร เช่น ลูกปลาขนาดเล็กและกุ้งขนาดเล็ก จัดเป็นปลาที่มีความสำคัญทางเศรษฐกิจชนิดหนึ่ง สามารถนำไปแปรรูปเป็นลูกชิ้น หรือทอดมันได้
โดยที่ชื่อวิทยาศาสตร์ (ภาษาละติน) "Chirocentrus" มีที่มาจากคำในภาษา ("chéri") หมายถึง "มือ" และภาษา ("simeío") หมายถึง "จุด" ซึ่งแสดงถึงการมีแผ่นกระดูกแหลมยาวที่ฐานของครีบอก และ "Dorab" มาจากคำในภาษา ("darrab") ซึ่งน่าจะแปลงมาจากภาษา ("durubb") ซึ่งหมายถึง ปลาทอง และภาษา ("lisan") หมายถึง "ลิ้น"
พระเทพปฏิภาณวาที (สุนทร ญาณสุนฺทโร)

พระเทพปฏิภาณวาที นามเดิม สุนทร ฉายา าณสุนฺทโร เป็นผู้ช่วยเจ้าอาวาสวัดสุทัศนเทพวรารามราชวรมหาวิหาร เจ้าคณะเขตดุสิต ผู้ช่วยแม่กองธรรมสนามหลวง และนักเทศน์ชื่อดัง เป็นที่รู้จักกันทั่วไปในชื่อ "เจ้าคุณพิพิธ" ตามราชทินนามเดิมสมัยเป็นพระราชาคณะชั้นสามัญ ที่ "พระพิพิธธรรมสุนทร"
ประวัติ.
พระเทพปฏิภาณวาที เกิดเมื่อวันอังคารที่ 19 มีนาคม พ.ศ. 2500 เป็นชาวตำบลชายนา อำเภอเสนา จังหวัดพระนครศรีอยุธยา
พระเทพปฏิภาณวาที บรรพชา เมื่อวันที่ 21 ตุลาคม พ.ศ. 2511 ณ วัดเจ้าเจ็ดนอก อำเภอเสนา จังหวัดพระนครศรีอยุธยา โดยมีพระครูเขมาภิรัตเป็นพระอุปัชฌาย์ และได้มาจำพรรษาและศึกษาเล่าเรียนภาษาบาลี ณ วัดสุทัศนเทพวรารามราชวรมหาวิหาร ตามคำชักชวนของพระธรรมรัตนดิลก (เชิด จิตฺตคุตฺโต) ต่อมาได้อุปสมบทในวันที่ 9 กรกฎาคม พ.ศ. 2521 ณ พระอุโบสถ วัดสุทัศนเทพวรารามราชวรมหาวิหาร โดยมีสมเด็จพระพุฒาจารย์ (เสงี่ยม จนฺทสิริ) เป็นพระอุปัชฌาย์
ซีเดา

ซิดเนย์ ดุส ซังตุส ฌูนีโอร์ (9 กรกฎาคม ค.ศ. 1982 —) หรือที่รู้จักกันในชื่อ ซีเดา  เป็นนักวอลเลย์บอลชายชาวบราซิล เขาเล่นตำแหน่งตัวบล็อกกลางให้กับสโมสรเซซีเซาเปาลูในประเทศบราซิล
เปราะทอง

เปราะทอง หรือว่านเปราะทอง ชื่อวิทยาศาสตร์: "Cornukaempferia aurentifolia" อยู่ในวงศ์ขิง เป็นไม้ล้มลุก เหง้าเล็ก แกนกลางสีเหลือง มีแขนงย่อย ใบเดี่ยว มี 2-3 ใบ มีรอยประเป็นสีเงินระหว่างเส้นแขนงใบ ด้านล่างสีม่วงเข้ม ช่อดอกสั้น แทรกขึ้นมาระหว่างใบ ใบ 2-3 ใบออกสลับกันในแนวทแยง อยู่เหนือดินเล็กน้อย มีเกสรตัวผู้เป็นหมัน ลักษณะคล้ายกลีบดอก กลีบกลางขนาดใหญ่สุดเรียกกลีบปาก เป็นพืชถิ่นเดียวในประเทศไทย
พลูแก

พลูแก หรือ พลูกะตอย (ชื่อวิทยาศาสตร์: "Piper wallichii") เป็นพืชในวงศ์ Piperaceae เป็นไม้เถา ใบเดี่ยวเรียงสลับรูปหัวใจ เมื่อเลื้อยไปกับดินหรือโคนต้น ใบเปลี่ยนเป็นรูปไข่หรือรีแคบเมื่อเกาะติดกับต้นไม้อื่น ช่อดอกออกตรงข้ามกับใบ ช่อดอกเพศผู้ยาวกว่าใบ ริ้วประดับรูปวงกลม ก้านช่อดอกเพศเมียมีขน ใบมีรสเผ็ดร้อนเล็กน้อย ใช้แก้น้ำเหลืองเสีย กามโรค
หวายลิง

หวายลิง (ชื่อวิทยาศาสตร์: "Flagellaria indica") เป็นพืชในวงศ์ Flagellariaceae
ลักษณะทางพฤกษศาสตร์.
หวายลิงเป็นไม้เลื้อย แตกกิ่งเป็นง่ามห่าง ๆ ลำต้นแข็งคล้ายลำหวาย สีเขียวเข้มแล้วเปลี่ยนเป็นสีเทาเมื่ออายุมากขึ้น ใบเป็นใบเดี่ยวเรียงสลับถึงเวียนสลับ แผ่นใบรูปขอบขนานแกมรูปใบหอกแคบ โคนใบมนกลม ขอบใบเรียบ ปลายใบเรียวยาว แข็งและม้วนเป็นมือพัน เส้นใบแบบขนานตามความยาวใบ เนื้อใบบางคล้ายแผ่นหนัง ผิวใบเกลี้ยงทั้งสองด้าน ด้านบนสีเขียวเข้มเป็นมันวาว ด้านล่างสีซีดกว่า ก้านใบสั้น กาบใบเป็นหลอด เรียงซ้อนทับกันหุ้มลำต้น ดอกออกเป็นช่อเชิงลดไม่มีก้านแยกแขนงโปร่ง ๆ ออกตามปลายยอด ก้านช่อดอกมักแตกแขนงเป็น 2 กิ่ง แต่ละช่อประกอบด้วยดอกย่อยขนาดเล็กสีขาวจำนวนมาก ดอกย่อยไม่มีก้านดอก ดอกเดี่ยวหรือติดเป็นกระจุก มีใบประดับคล้ายเกล็ดล้อมรอบ กลีบรวม 6 กลีบ รูปรี แยกกันเป็นอิสระ เรียงเป็น 2 วง กลีบวงนอกยาวกว่ากลีบวงใน เกสรเพศผู้ 6 อัน ก้านเกสรเพศเมียปลายแยกเป็น 3 แฉก โผล่พ้นกลีบรวม ผลรูปทรงกลม ปลายผลมีติ่งแหลม ผิวเกลี้ยงเป็นมัน ผลอ่อนสีเขียวแล้วเปลี่ยนเป็นสีเหลือง ผลแก่จัดเปลี่ยนเป็นสีชมพูอมแดง มี 1 เมล็ด
ประโยชน์.
ลำต้นหวายลิงมีความเหนียว ใช้ทำเป็นเชือกหรือทำเป็นเครื่องจักสานได้ ลำต้นและเหง้าใช้เป็นยาขับปัสสาวะ ใบใช้เป็นยาสมานแผล นอกจากนี้ หวายลิงยังมีฤทธิ์ต้านไวรัสเด็งกี
ไทยแลนด์ฟุตซอลลีก ฤดูกาล 2558

ไทยแลนด์ฟุตซอลลีก 2558 เป็นการแข่งขันฟุตซอลอาชีพระดับสุงสุดของประเทศไทยภายใต้การจัดการของสมาคมฟุตบอลแห่งประเทศไทยฯ จัดขึ้นเป็นครั้งที่ 8 ในปี พ.ศ. 2558 มีสมาคมฟุตบอลแห่งประเทศไทย และบริษัทสยามอินเตอร์มัลติมีเดีย จำกัด (มหาชน) (SIAM INTER Multimedia) เป็นผู้จัดการแข่งขัน ซึ่งในฤดูกาลนี้ มี 14 ทีมที่เข้าร่วมการแข่งขัน โดยระบบการแข่งขันจะใช้ระบบแบบเหย้า-เยือนโดยหมุนเวียนใช้แต่ละสนามในการแข่งขัน โดยออกอากาศทางสถานีโทรทัศน์ช่อง SMMTV ซึ่งเป็นผู้ถือลิขสิทธิ์การถ่ายทอดสดฟุตซอลรายการนี้ตั้งแต่ไทยแลนด์ฟุตซอลลีก 2557 เป็นต้นมา รวมไปถึงทางสถานีวิทยุเอฟเอ็ม 96 สปอร์ตเรดิโอ (96 SPORT RADIO) และรับชมการถ่ายทอดสดเพิ่มเติมได้อีกสองช่องทางด้วยกัน ทั้งทางช่อง จีเอ็มเอ็ม ฟุตบอล พลัส (GMM FOOTBALL PLUS), จีเอ็มเอ็ม ฟุตบอล ยูโร (GMM FOOTBALL EURO) และ จีเอ็มเอ็ม ฟุตบอล เอ็กซ์ตร้า (GMM FOOTBALL EXTRA)
ตารางคะแนน.
อัปเดตล่าสุด ณ วันที่ 20 กันยายน พ.ศ. 2558
 "ณ วันที่ 20 กันยายน พ.ศ. 2559"